ועדת החינוך, התרבות והספורט, כנסת 20, פרוטוקול מספר 231, 2016-07-06 09:30

יעקב מרגי: שלום לכולם.

יעקב מרגי: אני מתכבד לפתוח את ישיבת ועדת החינוך, התרבות והספורט של הכנסת, בנושא בחינת קבלה לתכנית 4 שנתית לרפואה GRE שהודלפה ובוטלה ונקבע לה מועד שני.

יעקב מרגי: כרגיל, קצת רקע.

יעקב מרגי: פנו אלי סטודנטים.

יעקב מרגי: הועדה הזו קיימה דיון על תנאי קבלה לרפואה בכלל, שלא בעטיו של המשבר הנוכחי, שלעצמו זה משהו שצריך לטפל בו שורשית לעומק.

יעקב מרגי: סטודנטים שמעוניינים ללמוד רפואה הם מספר רב של מועמדים לעומת מספר מצומצם מאד של תקנים.

יעקב מרגי: אם לא די בכך, במדינת ישראל יש אפילו ועדה מיוחדת בכנסת, שקיפות, נכון חברת הכנסת תמר?

יעקב מרגי: אנחנו הולכים ומשתפרים בשקיפות ורוצים לתת הזדמנות שווה ותחרות שווה לכל אחד.

יעקב מרגי: לא יודע אם זה בכל האוניברסיטאות אבל באוניברסיטת בן גוריון זה אחר כך ראיון אישי, עם שלושה אנשים, שכל המהות שלו הוא אם אתה בא להם טוב בעיניים.

יעקב מרגי: זה כאילו בחינת אישיות.

יעקב מרגי: אם באת להם טוב בעיניים אתה תלמד, אם לא באת להם טוב בעיניים אז יש להם סדרי עדיפויות ואתה אפילו לא תוכל לדעת את הסיבות.

יעקב מרגי: יש מקצועות מובחרים, כמו שיש למשל יחידות מובחרות בצה"ל.

יעקב מרגי: בזמנו, עשיתי מבדקי טיס.

יעקב מרגי: עשיתי שלושה מבחנים פסיכוטכניים אחד אחרי השני, עברתי משלב לשלב ועשינו ראיון אצל הפסיכולוג וגם עוד מבחן.

יעקב מרגי: צריך לבחון גם אישיות, כדי לבדוק באם הבן אדם מתאים למקצוע, אבל צריך לעשות את זה באופן שיניח את דעתי, שאם נפסלתי אני אכן לא מתאים לתפקיד, אבל אם לא נפסלתי אני כן מתאים.

יעקב מרגי: עם כל המצוקות האלו, המספר המצומצם של התקנים, של הכיתות, אני אקרא לזה כיסא הלימודים או כיתות התמחות, כל אחד איך שירצה, לעומת מספר המבקשים והרוצים, יש לנו רכבת אווירית של לומדי רפואה בחו"ל.

יעקב מרגי: כל פעם שאנחנו יוצאים למשלחות, אם זה של הממשלה או כחבר כנסת, אני נפגש אתם, עם הבחורים הטובים שלנו, שנאלצים לגלות לניכר ולהשקיע המון כספים, אחר כך מגיעים לכאן.

יעקב מרגי: עכשיו אני מעלה את כל רעשי הרקע, את כל הקשיים, את כל המצוקות.

יעקב מרגי: לאחר כל זאת, סטודנטים נבחנים פעם ראשונה, לאחר שהודלפה, לא הודלפה, דיבר מי שדיבר, המליץ תשובות כאלו ואחרות, בוטלה פעם ראשונה בהתראה קצרה, עוד פעם מועד.

יעקב מרגי: אלו לא מכונות, אנשים צריכים להתכונן, אלה מתחים, אלה אנשים עם שאיפות חיים, יש בני אדם מאחורי הסיפור הזה.

יעקב מרגי: זה לא מסמך שכותבים תאריך בחינה וזהו.

יעקב מרגי: חברת הכנסת תמר, רוצה להוסיף?

תמר זנדברג: הנושא הכללי שהעלית הוא בהחלט ראוי למחשבה, אני מצטרפת לכל מילה.

תמר זנדברג: מצד אחד, ידוע שרפואה זה אחד המקצועות היוקרתיים והקשים ביותר להתקבל ומצד שני, אנחנו כל הזמן שומעים על מחסור ברופאים ועל מתמחים שעושים שעות ארוכות.

תמר זנדברג: איפה שהוא בפער הזה, כדאי שאנחנו ככנסת עם הוועדה שלך אדוני היושב ראש, ניתן לזה מחשבה.

תמר זנדברג: אבל הנושא שלפנינו הוא באמת, כמו שציינת, יש לנו כאן ויושבים כאן סטודנטים רבים מאד, שכולם מועמדים לאחת התכניות היוקרתיות, המצוינות והחשובות שבמדינת ישראל.

תמר זנדברג: קודם כל, בסופו של תהליך, בידי הסטודנטים כאן יהיו נתונים חיי אדם.

תמר זנדברג: לא פחות מזה.

תמר זנדברג: אתם תצילו חיים, אלה מכם שיתקבלו, אתם תשמרו על הבריאות של אזרחי ואזרחיות ישראל וזה אחד הדברים החשובים.

תמר זנדברג: בהתאמה, הקבלה היא תהליך ארוך, מפרך, מותח, מותח נפשית, מותח פיזית.

תמר זנדברג: יושבים כאן סטודנטים שאת חלקם אני מכירה אישית, חלקם פנו אליי, שהקדישו לזה, אם אנחנו עכשיו יולי 2016, עד עכשיו שנה מהחיים שלהם רק בתהליך קבלה, כשבסופו של דבר יתקבלו לתכנית הזאת ויתקנו אותי נציגי האוניברסיטה, כמאה וקצת מתוך למעלה משש מאות מועמדים.

תמר זנדברג: הם לומדים ואין להם יום ואין להם לילה והם לוקחים ימי חופש והם משקיעים כספים בהכנה, שלא לדבר על המתח הנפשי שהוא מטבע הדברים בדבר הזה.

תמר זנדברג: ואז, מתוקף נסיבות שהן לא בשליטתם, הם מוצאים את עצמם מול שוקת שבורה.

תמר זנדברג: הבחינה מתבטלת פעם אחת עם הודעה, פעם אחת בהליך שהוא כשלעצמו בעייתי ואני חייבת להגיד, אני חייבת לציין, יושבים כאן נציגי אוניברסיטת תל אביב, אני חייבת לציין - - -

<קריאה: ובר אילן.

תמר זנדברג: בר אילן זו השלוחה של צפת?

<קריאה: כן.

תמר זנדברג: טוב.

תמר זנדברג: אני חייבת לומר שקודם הישיבה הזו שוחחתי עם הדיקן שלכם והיו לנו לפחות שתיים שלש שיחות שאני חייבת לומר ולעדכן אותך אדוני היושב ראש, שאני התרשמתי שהדיקן לפחות וההנהלה שהוא עומד בראשה, השקיעו וירדו לשורש העניין, השקיעו מאמץ רציני ביותר, תוך שהם לקחו בחשבון את כל המשמעויות ואת המשמעויות כבדות המשקל ובסופו של דבר, מה שעמד לנגד עיניהם זה להציע פתרון שתופס את המקל משני קצותיו.

תמר זנדברג: כמה שזה בלתי אפשרי, אבל עושה את זה.

תמר זנדברג: הציעו פתרון שהוא בטוח לא מושלם, כשמצד אחד הוא מכניס לחוסר וודאות סטודנטים שכבר היו בוודאות, מצד שני הוא גורם לסטודנטים שנבחנו כבר פעמיים ושתי הבחינות שלהם בוטלו שלא באשמתם ושלא בטובתם, לגשת לבחינה שלישית, שזה גם לא דבר של מה בכך.

תמר זנדברג: עם זאת, מבחינת הוודאות של הסטודנט והסטודנטית, שיודעים שהם ייבחנו ויימדדו על פי כישוריהם בלבד ולא על פי הטיה סטטיסטית שאינה בשליטתם, או שלא תלויה בהם כזו או אחרת, הם ייבחנו וייתנו את המקסימום שלהם בבחינה.

תמר זנדברג: הם ישקיעו עוד חודש בלימודים ויעמדו בפני מערכת סינון ומיון, בדיוק כמו שאמרת, שבה לא יהיה דבר כזה שמישהו לא בא למישהו טוב בעין, אלא הם יהיו שקופים מאחורי מסך הבערות.

תמר זנדברג: אני ממדעי החברה, תסלחו לי כל מדעי הטבע כאן, הם ימדדו מאחורי מסך הבערות, לפי תוצאות המבחנים שלהם ותו לא.

תמר זנדברג: אמנם נשמע את הסטודנטים ואת מה שעבר עליהם, אבל אני חושבת שנכון לעכשיו אנחנו נקרא לסופו של המשבר הנוכחי.

תמר זנדברג: מה שנשאר לנו זה, לאמץ את מה שאתם תציגו בפנינו ולחשוב כוועדה איך אנחנו מתכוננים להבא בנושא הרחב יותר.

תמר זנדברג: תודה.

יעקב מרגי: מטיאס וידרה.

<מטיאס וידרה: שלום, קוראים לי מטיאס, אני מועמד לרפואה.

<מטיאס וידרה: אני רוצה לפתוח ולהגיד תודה ליושב ראש הוועדה ולחברת הכנסת זנדברג שנרתמו לעזרתנו מעל ומעבר.

<מטיאס וידרה: זה נתן לי תחושת אמון בזכות האזרחית שלנו וגם במדינה אז דבר ראשון תודה.

<מטיאס וידרה: כמו שחברת הכנסת אמרה, כבר שנה שאנחנו נמצאים בתהליך מתיש, חלקנו בעלי משפחות עם ילדים וחלקנו עובד בעבודות סדירות, חלקנו סטודנטים, חלקנו התפטר מעבודות, כי נדרשנו לבצע בחינה אחת ועוד פעם לעשות בחינה נוספת ועכשיו אנחנו עומדים בפני בחינה שלישית.

<מטיאס וידרה: ברור לנו לגמרי שהמצב הזה הוא מצב לא מיטבי, שלא אנחנו וכמובן גם לא האוניברסיטאות תכננו אותו.

<מטיאס וידרה: אני מניח שאף אחד לא ציפה להיות במצב הזה ואת זה אנחנו מבינים.

<מטיאס וידרה: מה שאנחנו כן אומרים, זה כמו שאמרה חברת הכנסת זנדברג, שאנחנו מאד מעוניינים להתחיל את שנת הלימודים הנוכחית ולנסות להתקבל לתכנית הלימודים ה-4 שנתית, כי זה מה שאנחנו רוצים לעשות עם עתידנו, רוצים להיות הרופאים הבאים של מדינת ישראל.

<מטיאס וידרה: אני אישית רב סרן בצבא ואני רוצה לעזוב את הכול בשביל ללכת להיות רופא.

<מטיאס וידרה: מה שאני אומר זה שאנחנו באמת מאמינים בעקרון השוויון ועקרון המצוינות, שהמועמדים הטובים ביותר הם אלה שיתקבלו לתכנית.

<מטיאס וידרה: נכון, זה ספורטיבי ואנחנו גם מאמינים שההזדמנות צריכה להיות שווה עד כמה שניתן.

<מטיאס וידרה: בגלל זה ההצעה שלנו, להבנתנו, היא הצעה ריאלית.

<מטיאס וידרה: אמנם היא מאד קשה, היא מעמידה אותנו בבעיות קשות של איך אנחנו מתכוננים עכשיו במשך חודש לבחינה הקרובה אבל בהינתן וזה המצב ושנת הלימודים תתחיל באוקטובר הקרוב, אז אין מה לעשות.

<מטיאס וידרה: כמו שאמרה חברת הכנסת אנחנו צריכים להתגייס, לשנס מותניים וללמוד כמו שצריך לבחינה ובאמת, אם אנחנו ניתן את מיטב הידע שלנו אז מי שמועמד הכי טוב הוא זה שיתקבל.

<מטיאס וידרה: זה נראה לנו לגיטימי ופייר.

<מטיאס וידרה: חשוב לציין ואמרה את זה חברת הכנסת, צריך להסתכל על יום המחר.

<מטיאס וידרה: מתחילים בחינות GRE בספטמבר.

<מטיאס וידרה: מועמדים צריכים לדעת מה קורה אתם ואם יש את אחד הלקחים שצריך ללמוד מהסיטואציה האחרונה שנקלענו אליה, זה שחוסר יידוע כשהאוניברסיטאות הן אלו שלוקחות את היוזמה ומעבירות לנו את המידע, זה משמיט את הקרקע.

<מטיאס וידרה: יש מועמדים שצריכים לדעת מה הולך לקרות עם הבחינה הקרובה.

<מטיאס וידרה: הם צריכים לדעת את זה כי הרישומים ל- GRE הקרוב נפתחו לפני שבעה ימים.

<מטיאס וידרה: זה משהו שהוא באמת דחוף.

<מטיאס וידרה: אני לא בטוח אם הוא עלה לסדר היום אבל צריך לציין את זה.

<מטיאס וידרה: אני לא מצפה מהאוניברסיטאות להחזיר לי את ימי החופש שפספסתי בימים האחרונים בלימודים, זו נראית לי בקשה מוגזמת וזה בסדר, זה העולם שבו אנחנו חיים.

<מטיאס וידרה: מה שכן, יש סטודנטים שנמצאים עכשיו בשנה ג', אשר עתידים להיבחן בבחינה החוזרת.

<מטיאס וידרה: לדעתי, האוניברסיטאות צריכות לגלות גמישות מול התלמידים האלה.

<מטיאס וידרה: אני לא יודע איך ובאיזה אופן, אבל אני חושב שזה פייר אל מול המועמדים.

<מטיאס וידרה: הדבר הנוסף, אם אנחנו עתידים להיבחן בחינה נוספת, אני הייתי שמח לראות איך אפשר להביא בפנינו את הדברים, על מנת שמה שכבר חווינו פעמיים לא יחזור על עצמו.

<מטיאס וידרה: אני באמת אעשה כל מה שניתן בשביל להיות רופא אבל כמו שאמרה חברת הכנסת, יש פה אפקט של קצה מטוטלת על כל החלטה.

<מטיאס וידרה: אמר את זה גם יושב ראש הוועדה, שאנשים פה, התהפוכות הנפשיות שאנשים עוברים הן ממש מסע ייסורים, ויה דולורוזה אם אנחנו כבר פה בירושלים.

<מטיאס וידרה: הדבר השני זה שאם כבר עושים מבחן ייעודי אז ברור שהוא לא זהה ל-GRE.

<מטיאס וידרה: צריכים לוודא שהוא באותו היקף ואותה רמת חומר.

<מטיאס וידרה: זה גם משהו שאנחנו צריכים לדעת מה קורה אתו כי אנחנו צריכים להתכונן למבחן.

<מטיאס וידרה: אנחנו מאד מצרים על המצב שנקלענו אליו.

<מטיאס וידרה: כמו שפתחתי את דבריי, לא אנחנו תכננו להיות בו ואני בטוח שגם האוניברסיטאות לא תכננו להיות בו.

<מטיאס וידרה: אנחנו צריכים להבין את המצב, להסתכל הלאה, להסתכל על יום המחר ולעשות את מיטב יכולותינו, כדי להיות הכי טובים שאנחנו יכולים ואני אומר אנחנו, בתור המועמדים, בשביל להצליח להתקבל ללימודים בצורה הכי נקיה שאפשר, בלי הטיות ובלי משחקים.

יעקב מרגי: נופר.

<נופר סלמן: שלום, אני נופר, נציגת התאחדות הסטודנטים בכנסת, מה שבעצם אומר שאני בעצם האדם היחיד שיושב פה לשולחן ואין לו שום זיקה, לא לצד הזה ולא לצד של המועמדים פה, אלא אני ניטראלית לחלוטין.

<נופר סלמן: אני אגיד את מה שהמועמדים אולי לא יכולים להגיד מתוך חשש לפגיעה בהם וזה שלא ייתכן שדיקני האוניברסיטאות יושפעו מלחצים ושיובלו על ידי שיחות עם חברי כנסת, פניות לעורכי דין וכו' ואני חושבת שהפתרון שהאוניברסיטאות הציעו היום הוא פתרון שבהכרח, לא אולי - - -

יעקב מרגי: אנחנו נשמע אותו בהמשך.

<נופר סלמן: הוא בהכרח פוגע בקבוצה נכבדה ומאד גדולה של מועמדים לרפואה.

<נופר סלמן: אני חושבת שכשהם יציעו את הפתרון אנחנו גם נוכל להציג למה.

<נופר סלמן: אני חושבת שהדיון הזה צריך להתמקד בשאלה למה הפתרון הזה לא מיטיב עם כלל המועמדים לרפואה והוא כן מושפע בהחלט ממסכת לחצים מאד גדולה של מועמדים ספציפיים עם יכולות ומשפחות, שיכלו להרשות לעצמם לפנות לחברי כנסת, לפנות לעורכי דין, השפיעו - - -

תמר זנדברג: בואי - - -

יעקב מרגי: לא, לא - - -

תמר זנדברג: תעצרי בבקשה, לא, לא - - -

<נופר סלמן: אני - - -

תמר זנדברג: סליחה, עם כל הכבוד, לא, לא, לא, הבנו - - -

<נופר סלמן: מוציאים את - - -

תמר זנדברג: חייבת לעצור אותך בנקודה הזאת.

יעקב מרגי: לא, תמר.

<נופר סלמן: אני אקח - - -

תמר זנדברג: זו פעם שניה שאת אומרת את זה.

יעקב מרגי: נופר, גבירתי, תמר, שניה, את חושבת שאני לא יכול - - -

<נופר סלמן: כי הפתרון הגיע ישר אחרי שזה קרה - - -

יעקב מרגי: סליחה, אני מדבר אתך.

יעקב מרגי: סליחה, אני מנהל כאן את הדיון ואין התפרצויות.

יעקב מרגי: תקשיבי, אני ניגש לסוגיה הזו בידיים נקיות, אין פה שום לחץ.

<נופר סלמן: זה בטוח.

יעקב מרגי: סליחה, לא, את מטיחה דברים - - -

<נופר סלמן: חלילה, אני - - -

יעקב מרגי: לא, זה ככה נשמע, בכל אופן - - -

<נופר סלמן: אז אני - - -

יעקב מרגי: רגע, רגע.

יעקב מרגי: "לֵית מָאן דְּפָלֵיג", שיש כאן בעיה כלפי אותה קבוצה.

יעקב מרגי: זו בעיה כואבת וצריך גם לקדם את פני העתיד שלא יקרו דברים כאלה.

יעקב מרגי: זה קרה היום, זה יכול לקרות מחר ורבותי, מרווח הזמנים שאני קראתי, אנחנו נציג, אין פה מסע לחצים.

יעקב מרגי: האוניברסיטאות, אני לא מאמין שיש מישהו שיעז לבנות בשביל מאן דהוא.

יעקב מרגי: הדיון פה הוא כללי לגבי אותה בעיה ואנחנו לא מבקשים לתקן עוולה בעוולה.

יעקב מרגי: אף אחד לא רוצה.

יעקב מרגי: רציתי לתת לך לסיים ואת הטחת דברים, הצגת את זה כנציגת התאחדות הסטודנטים בכנסת ואת אומרת שאת יכולה להיות ניטראלית, אבל אם את נציגת התאחדות הסטודנטים את לא ניטראלית כי את באה לטובת הסטודנטים אז יכולתי להפסיק אותך גם בהתחלה.

יעקב מרגי: כשאומרים דברים במקום מכובד כזה, קחו אחריות על הדברים שאתם אומרים.

יעקב מרגי: יש פה בעיה שצריך לטפל בה, אנחנו לא באנו לתקן עוולה בעוולה.

יעקב מרגי: תמר, את רוצה להוסיף משהו בעניין הזה?

תמר זנדברג: לא, אני מקבלת ההבהרה שלך.

תמר זנדברג: בפעם הראשונה הבלגנו, אבל בפעם השנייה עם כל הכבוד, את מדברת בכנסת, בוועדה של הכנסת ואת לא יכולה לטעון לחברי כנסת שמייצגים את הצבור שבחר בהם ופונים אלינו מכל הגוונים ומכל הסוגים, להטיח בחברי כנסת שהפעילו לחצים לטובת - - -

<נופר סלמן: לא, זה לא לטובת - - -

יעקב מרגי: סליחה, לא.

תמר זנדברג: כולנו שמענו אותך ויש גם פרוטוקול.

תמר זנדברג: עדיף בשבילך שתחזרי בך מהדברים ותתחילי מהתחלה בצורה שבאמת תייצג את כלל הסטודנטים שאותם את מייצגת.

<נופר סלמן: אני אשמח להבהיר את דבריי, שלא אמרתי אותם כראוי.

<נופר סלמן: שוב, אני בטוחה שהאינטרסים של כולם פה הם אינטרסים מוצדקים.

<נופר סלמן: אין לי ספק שהמועמדים לכאן או לכאן, אלה שנבחנו בבחינות GRE במועד השני ואלה שנבחנים היום, הם כולם נכנסו לסיטואציה שהם לא רצו להיכנס אליה.

<נופר סלמן: אני לא אגיד את זה כי זה כל כך ברור.

<נופר סלמן: אני כן חושבת שלדבר על הפתרון כפתרון שהיה הולם את כולם, עם כל הקושי למצוא פתרונות, זה פשוט משהו שהוא לא נכון עובדתית ויש סכמות שאפשר להראות אותן ויציגו אותן בהמשך.

<נופר סלמן: לכן אמרתי את מה - - -

יעקב מרגי: או.

יעקב מרגי: קיי, תודה.

תמר זנדברג: יש פתרון חלופי?

<נופר סלמן: כן.

תמר זנדברג: או.

תמר זנדברג: קיי.

יעקב מרגי: נשמע אותו בהמשך, לא עכשיו.

יעקב מרגי: קודם כל היה ראוי שתאמרי הכול בהסתייגות, קודם תשמעי את הפתרון שיוצג.

יעקב מרגי: אני לא יכול לקבוע עד שלא שמעתי את זה.

יעקב מרגי: ראוי שבדיונים יסתייגו הדברים.

<נופר סלמן: בהחלט.

יעקב מרגי: תום שפי.

<תום שפי: שלום.

<תום שפי: שמי תום שפי, אני סטודנט בטכניון לתואר מתקדם ואני גם מועמד לתכנית.

<תום שפי: הפתרון הוצג כבר בפני המועמדים על ידי האוניברסיטאות.

<תום שפי: ניתן להם אחר כך להגיד אותו במלואו.

<תום שפי: חשוב להגיד שקודם כל, יש פה בעיה, יש מספר מועמדים שלהם אין ציון.

<תום שפי: בבעיה הזו צריך לטפל, אנחנו לא מזלזלים.

<תום שפי: עם זאת, אין סיבה נראית לעין לגרור את כלל המועמדים שלהם יש ציונים תקינים בבחינות GRE תקינות ובעלות תוקף, לגרור אותם מחדש אל הקלחת הזו.

<תום שפי: יש פה ניסיון לתקן חוסר צדק עם חוסר צדק נוסף.

<תום שפי: כלל המועמדים שלהם יש ציונים תקפים, גם הם כלכלו את צעדיהם.

<תום שפי: הם ראו שיש בחינה מסוימת במועד מסוים, הם הלכו על פי כל התקנונים של האוניברסיטאות, גילו שהם עומדים בתנאים והמשיכו.

<תום שפי: אנחנו לא צריכים להיות פה משיקולים כאלה ואחרים.

<תום שפי: פתאום מנסים לגרור אותם לבחינה נוספת שהם לא היו צריכים לקחת אותה בחשבון.

יעקב מרגי: כולנו נשמע ואנחנו נשמע גם את ראשי האוניברסיטאות.

יעקב מרגי: האם יש עוד סטודנטים שרוצים להתבטא?

יעקב מרגי: בבקשה, הציגי את עצמך.

<שמרית בנבו: אני שמרית, נעים מאד.

<שמרית בנבו: בהמשך למה שתום אמר, הפתרון שהוצג, אנחנו לא באים נגד קבוצה מסוימת, אנחנו באים לייצג את כלל המועמדים והמטרה בסופו של דבר שכמה שפחות ייפגעו ושאף אחד לא ייפגע אבל, בפתרון שהוצג על ידי ראשי האוניברסיטאות הם בעצם פוגעים באנשים וחברת הכנסת תמר, הזכרת ואמרת שאנשים נותנים שנה, אז אנשים פה נותנים שלש שנים, שלש שנים מהחיים שלהם הם ישבו והסתמכו על בחינת ה GRE שלנו.

<שמרית בנבו: היא לא סתם בוטלה, ראוי לומר גם שהיא בוטלה בגלל פגיעה בטוהר הבחינות ולא בוטלה כי רצו לבטל.

<שמרית בנבו: ארגון ה ETS החליט שהוא מבטל, כי יש בעיה בבחינה.

<שמרית בנבו: הבחינה שלנו מאוקטובר, ספטמבר וגם משנים קודמות לא בוטלה.

<שמרית בנבו: לא הוגן שבגלל הפתרון שהאוניברסיטאות הוציאו, הם בעצם גוררים אותנו, כשאנחנו המשכנו בחיינו, קיבלנו ציון GRE, כמו שתום אמר, כלכלנו את צעדינו ועכשיו, בהתראה של חודש אומרים לנו: או.

<שמרית בנבו: קיי, אנחנו הולכים עכשיו לפתרון ואני קיבלתי תשובה שזה הרע במיעוטו, בואו תעשו מבחן, כשאנחנו לא בשגרת למידה כמו שהחברים שלי כאן לומדים מינואר ואני לרגע לא מזלזלת במאמצים שלכם, אנחנו עברנו את זה, גם אנחנו באותה סירה, אנחנו לא ברצף למידתי, אנחנו לא למדנו, אני לא נגעתי בחומר הזה שמונה חודשים והמבחן שלי תקין, אז אנחנו בסך הכול רוצים שיתייחסו לתוקף הבחינה שלנו, כי עד היום זה מה שקיבלו, זה מה שהרכיב את בתי הספר לרפואה, התכנית ה-4 שנתית מבחינת ה GRE ושלא יכריחו אותנו לעשות בחינה אחרת, כשאנחנו - - -

תמר זנדברג: רגע, אבל הציון שלך תקין וקיים, לא?

<שמרית בנבו: נכון אבל - - -

יעקב מרגי: בואו נשמע את הפתרון.

יעקב מרגי: אנחנו הקדמנו את הסטודנטים כי רצינו לשמוע את הבעיה, בואו נשמע את האוניברסיטה.

יעקב מרגי: אוניברסיטת תל אביב נמצאת אתנו?

יעקב מרגי: בבקשה.

<משה בן עמי: אני מאוניברסיטת בר אילן - - -

יעקב מרגי: בר אילן, אתם רוצים בר אילן קודם?

<משה בן עמי: פרופ' משה בן עמי, אני משנה דיקן בפקולטה לרפואה בבר אילן.

<משה בן עמי: קודם כל המצב הוא באמת קשה.

<משה בן עמי: אנחנו מבינים אתכם ולבנו אתכם.

<משה בן עמי: הפתרון שיכול להיטיב עם כולם הוא לקבל שש מאות סטודנטים, ברור שזה לא ניתן - - -

יעקב מרגי: אני מבקש שתתייחס גם לנקודת המשבר בעקבות ההדלפה של הבחינה והטענה שנטענה גם על ידי סטודנטים שכבר יש להם ציון.

<משה בן עמי: אני אתייחס לכל מה שנאמר, אני רשמתי בזמן הדיבור.

<משה בן עמי: לגבי מה שאתה התחלת, בוודאי שאנחנו עומדים לדעת מה שיקרה בספטמבר.

<משה בן עמי: כבר מתחילים הדיונים ואנחנו בקלחת העניין מכינים את הבחינה הקרובה וכמובן שעל הפרק עומדות הסוגיות: מה יהיה בספטמבר, מה אנחנו אומרים לאלה שמתכוונים או שנרשמו לספטמבר.

<משה בן עמי: מבחינת גמישות שהצעת לגבי אלה שלומדים, אין זמן לגמישות.

<משה בן עמי: אנחנו היום ביולי והבחינה נקבעה ל-8 לאוגוסט, אוקטובר זה חגים והלימודים מתחילים מיד אחרי.

<משה בן עמי: יש לנו באמצע את המבחן של מסר, מבחני מור, כך שנגמרה הגמישות ואין לנו כבר שום מקום לגמישות.

<משה בן עמי: אנחנו בלחץ זמנים גדול ואתם יכולים להבין את זה.

<משה בן עמי: לגבי הלחצים, אני אומר חד משמעית שכל ההחלטות שנלקחו באוניברסיטה לא הושפעו משום לחץ.

<משה בן עמי: זו השמצה גסה להגיד שאנחנו תחת לחצים.

יעקב מרגי: חזרה בה.

<משה בן עמי: לא היה פה שום לחץ.

<משה בן עמי: היו פה הרבה קבוצות, יש פה כמה קבוצות של סטודנטים שכל פתרון שנעשה הוא לא טוב לאחת מהקבוצות האלו.

<משה בן עמי: אין פתרון שייטיב עם כולם - - -

יעקב מרגי: למה?

<משה בן עמי: לקחנו פתרון - - -

יעקב מרגי: תסביר לנו בדיוק, למה?

<משה בן עמי: אני אסביר את הפתרון.

<משה בן עמי: לקחנו את הפתרון שייתן את המענה הכי טוב לרוב הסטודנטים.

<משה בן עמי: ברור, בכל פתרון שתציעו פה ולכל קבוצה פה יש לה את הפתרון שלה שייטיב עמה אבל ירע עם שתי הקבוצות האחרות.

<משה בן עמי: כל פתרון כזה לא יהיה טוב לכולם.

<משה בן עמי: אנחנו נתנו פה פתרון שהוא מיטיב עם רובם.

<משה בן עמי: אנחנו הצענו, בעצם לא הצענו אלא הוא הוחלט ואין לנו זמן לשנות החלטות מיום ליום.

<משה בן עמי: עכשיו אנחנו כבר בשלב ההכנה של הפתרון הזה, שבו קבענו שתהיה בחינה אשר תחובר על ידי חוקרים ישראלים, אנשי הפקולטות לרפואה בישראל.

<משה בן עמי: היא תיכתב באנגלית, היא תכלול את אותם תכנים של ה- GRE והיא תתבצע ב-8.8.

<משה בן עמי: היא חובה לכל אלה שאין להם ציון GRE תקף - - -

יעקב מרגי: רק לאלה שאין להם.

<משה בן עמי: היא חובה לאלה שאין להם, היא זכות למי שיש להם.

<משה בן עמי: מי שיש לו ציון GRE תקף יכול לגשת.

יעקב מרגי: תסביר לי את הסוגיה הזאת.

<משה בן עמי: אני אסביר.

<משה בן עמי: מי שיש לו ציון GRE תקף, יכול לגשת ויכול לא לגשת.

<משה בן עמי: בסוף נקבל שתי טבלאות של מועמדים, אחת עם אלה שניגשו לבחינה וטבלה אחת עם אלה שיש להם ציון תקף ולא ניגשו לבחינה.

<משה בן עמי: אנחנו נקבל את המועמדים, אם יש 150 מקומות, אז 150 כפול האחוז של אלה שניגשו לבחינה מכלל המועמדים, זה יהיה המספר שנקבל מהקבוצה הזו.

<משה בן עמי: מאלה שלא ניגשו לבחינה ויש להם ציון GRE תקף, נניח שיש 30% כאלה מסך המועמדים שלא ניגשו לבחינה כי יש להם ציון GRE תקף, אנחנו נקבל 30% מה-150.

יעקב מרגי: למה זה צריך להיעשות - - -

<קריאה: כי הם התחרו - - -

<משה בן עמי: כי אני לא רוצה ובצדק אומרים פה חבר'ה - - -

יעקב מרגי: שניה, לא הבנת את השאלה שלי.

יעקב מרגי: אני עכשיו רוצה להיות הסניגור של הקבוצה שיש לה ציון, יש מכלול של מועמדים, אלא אם כן תבוא ותאמר:

יעקב מרגי: מאחר ואלו שתי בחינות שונות ואין לי כלי למדוד במידה שווה את כולם אני חייב לעשות את זה.

יעקב מרגי: יש פה עוולה מובנית.

<משה בן עמי: אני אגיד לך, ניסינו - - -

<קריאה: אבל זה נכון.

<משה בן עמי: ניסינו, אנשי הפקולטות לרפואה דיברו עם טובי הסטטיסטיקאים ואנשי המקצוע בנושא: איך לנרמל את הציונים של הבחינה הזאת עם הציונים של בחינות GRE התקפות של שנים קודמות.

<משה בן עמי: לא מצאו פתרון שיוכל לתת מענה טוב לזה.

<משה בן עמי: זו התוצאה וזו בדיוק הסיבה שאתה ציינת, שאין לנו מענה לנרמל בין שתי הבחינות ולהגיד: עכשיו יש לנו ציון - - -

יעקב מרגי: החוקרים הישראלים שיערכו את הבחינה הזו, לא יכולים להגיע פחות או יותר לאותה רמת - - -

<משה בן עמי: אי אפשר לנרמל את התוצאות.

<משה בן עמי: אני גם לא סטטיסטיקאי.

<משה בן עמי: אי אפשר לנרמל את התוצאות.

<משה בן עמי: זה דובר עם אנשי מקצוע ולכן הוחלט על שתי טבלאות, טבלה של אלה שיש להם ציון GRE תקף ואגב, אני בזה מונע מהם את הצורך לגשת לבחינה - - -

תמר זנדברג: למה מיועדת הרשות שלהם להיבחן שוב?

יעקב מרגי: כדי להיכנס לסטטיסטיקה - - -

<משה בן עמי: אני אתן לך דוגמה, למי שיש ציון GRE נמוך והוא עדיין רוצה - - -

תמר זנדברג: לאלה שיש להם - - -

<משה בן עמי: מי מאלה שיש להם ציון תקף ורוצה להגדיל את הסיכוי שלו, שייגש לבחינה.

<משה בן עמי: זה נותן לו עוד הזדמנות.

<קריאה: אבל - - -

יעקב מרגי: אני אתן לכם, תנו לו לסיים.

יעקב מרגי: רגע, תציגו את המודל.

יעקב מרגי: אני חייב לקבל הבהרה, בבקשה.

<משה בן עמי: זו ההצעה.

<משה בן עמי: זה מה שהולך לקרות.

<משה בן עמי: תהיה בחינה ב-8.8, ייגשו אליה כל אלה שאין להם ציון GRE תקף וכל מי שרוצה, שיש לו ציון GRE תקף יוכל לגשת ויהיו שתי טבלאות אקסל.

<משה בן עמי: וכל זאת - - -

יעקב מרגי: ברור.

<משה בן עמי: זהו.

<משה בן עמי: אני אין לי מה להוסיף בעניין.

יעקב מרגי: אוניברסיטת תל אביב.

<יעל קיילין: אני רק רוצה להוסיף כמה מלים.

יעקב מרגי: מי זו שרוצה להוסיף?

<יעל קיילין: יעל קיילין, אני משנה מנהלי לדיקן הפקולטה לרפואה באוניברסיטת תל-אביב.

<יעל קיילין: לגבי השאלה שלך למה נתנו לאנשים בעלי ציון GRE תקף להיבחן בבחינת הידע, זה בין היתר בשל העובדה שבבחינות אפריל ויוני שבוטלו היו שתי אוכלוסיות, כאלה שניגשו פעם ראשונה לבחינה ואנשים שהיה להם ציון - - -

יעקב מרגי: יכלו לשפר.

<יעל קיילין: לשפר אותו.

יעקב מרגי: עומדת להם הזכות, עדיין.

<יעל קיילין: וגם לאחרים.

יעקב מרגי: אני לא מועמד לרפואה, יש לי בעיות הסחה עם הידיים.

תמר זנדברג: מישהו מכם נבחן גם באפריל?

<קריאה: לא.

תמר זנדברג: אתה?

<יעל קיילין: אני רוצה - - -

תמר זנדברג: זאת אומרת, יש לך ציון תקף מאוקטובר ונבחנת גם באפריל?

<קריאה: כן.

<לירון ג'רבי: הבעיה היא, סליחה, כבודו, אם אמרת - - -

יעקב מרגי: הציגי את עצמך.

<לירון ג'רבי: שמי לירון ג'רבי, אני כבר שנתיים מנסה להתקבל לרפואה.

<לירון ג'רבי: אחת הבעיות שלא הוסדרה פו, היא שברגע שאנחנו ניגשים למבחן הפנימי, אומרים לנו שהמבחן שלנו, של ה GRE לא תקף.

<לירון ג'רבי: אני הקזתי דם יזע ודמעות בשביל להשיג את הציון שלי עכשיו וגם אם הוא ציון בינוני, הציון הזה היה אמור להכניס אותי השנה ללימודי הרפואה.

<לירון ג'רבי: ברגע שאני לא ניגשתי, עשרה חודשים לא נגעתי בחומר הזה והם בקיאים בחומר כבר שבעה חודשים ושמים אותי במצב שאני צריכה לגשת לחומר וללמוד - - -

יעקב מרגי: למה את צריכה לגשת לחומר?

תמר זנדברג: רגע, את ניגשת באפריל?

<לירון ג'רבי: אני לא ניגשתי באפריל - - -

תמר זנדברג: למה?

יעקב מרגי: יש לה ציון.

<לירון ג'רבי: יש לי ציון.

תמר זנדברג: אבל הציון שלך תקף, את לא חייבת לגשת גם לזה.

<לירון ג'רבי: אבל עכשיו הבעייתיות, אני אנסה להסביר את הבעיה.

יעקב מרגי: תנו לה, תנו לה.

<לירון ג'רבי: ברגע שמחלקים אותנו לשתי קבוצות, אומרים לנו שבמקום, נגיד, מאה שלושים מקומות שהייתי אמורה להתמודד אתם, עכשיו מחלקים אותנו לשתי קבוצות, יש ששים מקומות וכל השאר, ביחד - - -

תמר זנדברג: נכון.

<לירון ג'רבי: זאת אומרת שהציון שלי, אני אחשוף אותו לפניכם, 640, שהיה ציון בינוני ויפה הוא פתאום נהיה ציון קצה מהקצה השלילי ואם אני אשאר - - -

תמר זנדברג: למה, אבל הוא ביחס - - -

יעקב מרגי: תמר, בסטטיסטיקה היא צודקת.

<לירון ג'רבי: תמר, שניה - - -

תמר זנדברג: אם היא מתמודדת - - -

<לירון ג'רבי: תני לי שניה.

תמר זנדברג: אבל בהתאם.

יעקב מרגי: תני לה לסיים.

<לירון ג'רבי: תמר, תני לי לסיים.

תמר זנדברג: בבקשה, אני מקשיבה.

<לירון ג'רבי: אני במצב שאם אני נשארת בקבוצה של ה-GRE אני בקצה, מתחת, בתחתון, אני לא יכולה להתחרות מול אלה שיש להם 700 ו-690, אם אני - - -

יעקב מרגי: כי המספר - - -

תמר זנדברג: אבל גם קודם - - -

יעקב מרגי: העוגה חולקה לשניים.

יעקב מרגי: היא התמודדה מתוך 130.

יעקב מרגי: קודם - - -

<לירון ג'רבי: כשאני מדברת - - -

תמר זנדברג: לא, אבל - - -

יעקב מרגי: לפי מה שהסביר לי הפרופסור, היא לא תתמודד מתוך המאה - - -

תמר זנדברג: אבל היא מתמודדת - - -

<לירון ג'רבי: שניה - - -

תמר זנדברג: שניה אחת - - -

<לירון ג'רבי: אני רוצה לסיים את דבריי, בבקשה.

<לירון ג'רבי: תמר, תני.

תמר זנדברג: אתן לך.

תמר זנדברג: חבר'ה, באתם לכנסת.

תמר זנדברג: בכנסת יש חברי כנסת שהם חברי הוועדה - - -

<לירון ג'רבי: אבל לא שמעת - - -

יעקב מרגי: אני אתן לך.

תמר זנדברג: אבל היושב ראש שאל שאלת הבהרה, הוא יקבל תשובה ואז את תמשיכי.

יעקב מרגי: בואי תסבירי את הקטע הזה.

תמר זנדברג: אין בעיה, תסיימי.

יעקב מרגי: סליחה, מרגע זה אני מנהל את הדיון, תמר, תקשיבי.

תמר זנדברג: זה חצי מקומות אבל גם חצי מהמועמדים.

יעקב מרגי: בסדר, סליחה, שאלת.

תמר זנדברג: זה מה שהם הציגו - - -

יעקב מרגי: רגע, רבותי, אני מבין, אין לכם סבלנות.

<משה בן עמי: ודאי שמספר מועמדים - - -

יעקב מרגי: רגע, רגע, בוא, בוא.

יעקב מרגי: רבותי, בואו, יש סדרי דיון.

יעקב מרגי: יש פה אדם שמקבל תוספת אלף שקל במשכורת לנהל את הדיונים של הוועדה אז תנו לי להשיג את האלף שקל האלה.

יעקב מרגי: בואו תקשיבו.

יעקב מרגי: ברוטו.

יעקב מרגי: תקשיבו, אז בואו תקשיבו.

יעקב מרגי: אם אני מצליח לעזור לסטודנט אחד פה זה שווה גם בלי האלף, אז בוא, הבנתָ את הטענה של לירון?

יעקב מרגי: רגע, תנו לי רגע, אל תפריעו לי.

<משה בן עמי: אתה שואל אותי?

יעקב מרגי: כן.

<משה בן עמי: ברור שהבנתי אבל הטענה היא לא נכונה.

יעקב מרגי: תסביר לנו.

<משה בן עמי: מספר המועמדים - - -

יעקב מרגי: אני אתן לָך להשלים.

<משה בן עמי: מספר המועמדים שיתמודד עם כולם בקבוצה שלה הוא הרבה יותר קטן מאשר הייתה מתמודדת בפול הגדול.

<משה בן עמי: אל תשכחו שכל אלה שניגשו לשני המועדים עכשיו, היו מתמודדים - - -

יעקב מרגי: גבירתי, את רוצה שאני אוציא אותך?

יעקב מרגי: אני מרגע זה לא הולך להיות סבלני להפרעות.

יעקב מרגי: את רוצה לדבר, תיגשי לשולחן, תבקשי זכות דיבור.

יעקב מרגי: הבן אדם מדבר את מפריעה לו באמצע והוא לא שומע אותך.

יעקב מרגי: בבקשה.

<משה בן עמי: כל אלה שייגשו עכשיו למבחן הזה הם בעצם כל אלה שאין להם ציון תקף.

<משה בן עמי: הם לא מתמודדים אתה.

<משה בן עמי: זאת אומרת, ההתמודדות הכללי שהיה לפני כן.

<משה בן עמי: נניח שלא היה הסיפור הזה - - -

יעקב מרגי: אתה אומר, מצד אחד היא מתמודדת על מספר מקומות קטן יותר אבל במקביל, יש מספר מתמודדים קטן.

<משה בן עמי: ברור.

יעקב מרגי: יש לך להוסיף, לירון, אחרי - - -

<אריאל מני: הציון יפה.

יעקב מרגי: בואו, אני רגיש לדמעות, אתחיל לבכות גם אני.

<לירון ג'רבי: אני ממש לא - - -

יעקב מרגי: אז תשתי - - -

<לירון ג'רבי: שניה, אני ממש לא מכירה את הנהלים פה בכנסת וזה פוגע בי שקוטעים אותי בדבריי, באמצע משפט.

יעקב מרגי: אז בואי, לירון, אני אגיד לך איפה טעית.

<לירון ג'רבי: סליחה.

יעקב מרגי: בוועדה הנוהל הוא שאת מדברת אלי ולא מוסחת מאף אחד.

יעקב מרגי: אם אני אומר לך לעצור את עוצרת, אם אני נותן לך רשות דיבור, ממשיכה.

יעקב מרגי: חברי כנסת יש להם אפשרות לקרוא קריאת ביניים ולשאול אותך שאלה באמצע.

יעקב מרגי: אם אני רואה שזה מוגזם אני עוצר אותם ואל תתרגשי יותר מדי, יש לך עוד הרבה בחיים ממה להתרגש, אז יללה, בבקשה.

<לירון ג'רבי: אז מה שאני רוצה רק לסיים - - - שמרית, שעכשיו אני נופלת בין הכיסאות.

יעקב מרגי: תסבירי לנו למה.

<לירון ג'רבי: או.

<לירון ג'רבי: קיי, אני אסביר.

<לירון ג'רבי: הציון שלי עד כה היה ציון בינוני ויכולתי השנה להתקבל לפקולטה בצפת - - -

יעקב מרגי: למה את חושבת שיכולת?

<לירון ג'רבי: כי מכלול הציונים שלי בסכם היה גורם לי לפי אפיונים של השנה שעברה ואפילו עוד שלש נקודות למעלה, לפי מה שקורה, כל שנה יש קפיצה של שלש נקודות, הסכם שלי אמור לקבל אותי השנה לצפת לפחות.

יעקב מרגי: את לא מסבירה לי למה.

יעקב מרגי: מבחינה מספרית.

יעקב מרגי: תקשיבי, פה אני - - -

תמר זנדברג: יחסית לאחרון שהתקבל בשנה שעברה.

יעקב מרגי: תקשיבי.

<לירון ג'רבי: עכשיו שניה, אני רק - - -

תמר זנדברג: בסדר.

<לירון ג'רבי: מה שאני רוצה להגיד רק, שאני אישית ועוד הרבה כמוני נמצאים במצב לא טוב כי מצד אחד מקטינים לנו את מספר המקומות של GRE ועכשיו אני בציון תחתון ומצד שני, אם אני אלך לעשות את המבחן אז אני מאבדת את ציון GRE שלי ואני הולכת לערפל, כי אין לי סיכוי מול אנשים שלמדו עשרה חודשים ולי יש רק חודש ללמוד.

יעקב מרגי: שמעתי, או.

יעקב מרגי: קיי, שמענו.

תמר זנדברג: מי שניגש לבחינה - - -

יעקב מרגי: רגע, רגע, תמר, תני לה.

יעקב מרגי: שמענו, תודה.

יעקב מרגי: בבקשה.

<שמרית בנבו: אני רוצה רק, אני אפנה ליושב ראש ואני אספר לך את הסיפור.

<שמרית בנבו: אני רוצה לפנות אליכם ותגידו לנו איך - - -

יעקב מרגי: תספרי לי את הסיפור, הוא שומע.

יעקב מרגי: הוא יודע להקשיב - - -

<שמרית בנבו: יש שתי קבוצות.

<שמרית בנבו: קבוצה א' וקבוצה ב', לפי מה שאמרו.

יעקב מרגי: פרופ' בן עמי קוראים לו.

<שמרית בנבו: פרופ' בן עמי.

<שמרית בנבו: ברגע שאנשים בעלי GRE תקין לכאורה ומועמדים שלא נפסלו עוברים למבחן הפנימי, הם אמורים לוותר על הציון של ה GRE - - -

יעקב מרגי: עומדת להם הזכות, הם לא חייבים.

<שמרית בנבו: רגע, שניה, תן לי לסיים את זה ואז אתם תוכלו להבין.

<שמרית בנבו: ויכול להיות שאנחנו טועים בדעה שלנו אבל אני אשמח לדעת שאני טועה.

<שמרית בנבו: מה שיקרה, הם לוקחים הקצאות.

<שמרית בנבו: בוא ניקח דוגמה.

<שמרית בנבו: יש שתי קבוצות.

<שמרית בנבו: שתיהן הטרוגניות כהתחלה, כנקודת מוצא, אתם מסכימים אתי.

<שמרית בנבו: שתי קבוצות הטרוגניות.

<שמרית בנבו: יש שם חלשים, חזקים ובינוניים.

<שמרית בנבו: בקבוצה השנייה אותו הדבר, גם אלה שלא ניגשו ל GRE, חלשים, בינוניים וחזקים.

<שמרית בנבו: על המועמדים החלשים, כפי שפרופ' בן עמי אמר, אומרים: אנחנו ניתן להם עוד הזדמנות.

<שמרית בנבו: המועמדים החלשים לוקחים מכסות כשהם עוברים לקבוצה ב' ומה שקורה הוא שהם מחזקים את קבוצה א' ומחלישים את קבוצה ב'.

<שמרית בנבו: כבר הנתונים לא שווים.

יעקב מרגי: פרופ' אומן חשב על זה וקיבל פרס נובל בתורת המשחקים.

<שמרית בנבו: או.

<שמרית בנבו: קיי, אני כנראה לא אקבל פרס נובל - - -

יעקב מרגי: הבנו את החשש.

יעקב מרגי: קיבלתי.

<שמרית בנבו: שניה, מה שקורה הוא שאנחנו נשארים חזקים בקבוצת ה-GRE מול קבוצה שיש לה גם יותר מכסות ולנו גם פחות מכסות אז מה שקורה - - -

יעקב מרגי: אבל אצלם יש יותר מתמודדים.

<שמרית בנבו: אבל הקבוצות כבר לא הומוגניות.

<שמרית בנבו: הבנת?

יעקב מרגי: הבנתי.

יעקב מרגי: גם שמעו.

יעקב מרגי: יש עוד מישהו שרוצה להציג פן נוסף?

<אילן שמיר: אני רוצה - - -

יעקב מרגי: רגע, פרופ' בן עמי.

יעקב מרגי: כן, בבקשה, הצג את עצמך.

<אילן שמיר: אני רוצה לחזק את דבריה.

<אילן שמיר: אני אילן, אני גם מועמד.

<אילן שמיר: לדעתי לא הסבירו את זה מספיק ברור.

יעקב מרגי: מה מועמד?

יעקב מרגי: אתה נראה בן שבע עשרה.

<אילן שמיר: לא, אני בן עשרים ושמונה.

יעקב מרגי: הייתי צריך לסחוט ממך את המחמאה הזאת.

<אילן שמיר: תראה, דיברת על תורת המשחקים, יש לי תואר בכלכלה.

<אילן שמיר: על מה שקרה פה, בכלכלה היו אומרים שהוא כשל שוק.

<אילן שמיר: יש פה קבוצה אחת שיש לה אפשרות לעבור לקבוצה השנייה, והקבוצה השנייה לא יכולה לעבור.

<אילן שמיר: זאת אומרת, מי שיש לו ציון GRE נמוך, בהכרח יעבור לקבוצה השנייה, כדי - - -

יעקב מרגי: אבקש להתייחס לזה.

<אילן שמיר: דבר אחרון - - -

תמר זנדברג: סליחה.

<אילן שמיר: מילה אחרונה - - -

תמר זנדברג: אתם מעדיפים שלא תינתן לכם אפשרות - - -

יעקב מרגי: תראו - - -

<שמרית בנבו: רק לנבחני אפריל יוני - - -

<אילן שמיר: בבקשה, רק, שניה, אני רק רוצה - - -

תמר זנדברג: העוגה תחולק בהתאם למועמדים.

יעקב מרגי: אני לא יכול עליה, אתה רוצה להצליח עליה?

יעקב מרגי: חכה.

<אילן שמיר: בבקשה, רק מילה אחת.

<אילן שמיר: ברגע שקורה המצב הזה שיש קבוצה אחת שממנה אפשר לעבור, בהכרח יהיו שתי קבוצות שהן לא, דקה, חזקה אבל בפתרון - - -

יעקב מרגי: אתה בא ואומר, סליחה - - -

<אילן שמיר: הפתרון - - -

יעקב מרגי: אתה בא ואומר: לו יצוין, קרתה פה תקלה.

יעקב מרגי: יש קבוצה שהקצנו לה, רוצים לחזור, בסדר, מבינים את הקטע הזה שעכשיו הולכים לחלק לשתי קבוצות כדי לא ליצור עיוות ולא לאפשר את המעבר מקבוצה לקבוצה.

<אילן שמיר: כרגע יש שתי קבוצות שהן לא באותו חוזק.

<אילן שמיר: לי יש ציון מאד גבוה שהייתי אמור להתקבל אתו שנה שעברה והשנה עכשיו אין לי סיכוי, אני מתחרה עם המון מתמודדים שכולם חזקים ובעצם הציון החזק שיש לי הוא כבר לא רלבנטי, כי כולנו חזקים, כי כל החלשים יעברו לקבוצה השנייה ומספר ההקצאות הוא פרופורציוני לגודל הקבוצה.

<אילן שמיר: זאת אומרת שאם בקבוצה השנייה יש מאה אנשים ואצלנו מאה אנשים - - -

יעקב מרגי: תודה, ברור.

יעקב מרגי: כשמבינים לא צריך.

יעקב מרגי: בבקשה.

תמר זנדברג: רק החלשים - - -

<שמרית בנבו: כל מי שאין לו ציון GRE שהוא לא יכול להתקבל אתו אז מן הסתם החלשים - - -

יעקב מרגי: בנות, סליחה שאני - - -

תמר זנדברג: כן, כן, הבנתי אבל - - -

יעקב מרגי: אני מרגיש כמו מורה בכיתה.

תמר זנדברג: שאלת הבהרה?

יעקב מרגי: בבקשה.

תמר זנדברג: אילן, אתה אמרת שנבחנת באפריל, נכון?

<אילן שמיר: אני נבחנתי באפריל, היה לי ציון שניסיתי לשפר אותו.

תמר זנדברג: היה לך ציון טוב מאוקטובר, נכון?

תמר זנדברג: ניסית לשפר באפריל והציון שלך בוטל.

<אילן שמיר: נכון.

תמר זנדברג: אם הוא לא היה מבוטל, היית יכול לבחור בין אפריל לבין אוקטובר את הציון?

<אילן שמיר: הציון הכי חזק.

תמר זנדברג: הציון הכי חזק שלך היה מתקבל?

<אילן שמיר: כרגע, אם אני מוותר על הציון GRE שלי, שהרווחתי אותו.

<אילן שמיר: הם דיברו שהם לומדים שנה, אז אנשים פה שלש שנים לומדים.

<אילן שמיר: יש לנו GRE, עשינו שלש - - -

תמר זנדברג: אגב, גם הם יכולים - - -

יעקב מרגי: רגע, רגע, בואי, עזבי.

<שמרית בנבו: אין להם ציון, הם לא יכולים.

<שמרית בנבו: אין להם ציון.

יעקב מרגי: הוא עוד לא נתן לך תשובה, כבר שאלת אותו שאלה אחרת.

<שמרית בנבו: אין להם ציון.

<שמרית בנבו: אני מתייחסת למה שאת אומרת.

<שמרית בנבו: אין להם ציון GRE תקף, זה אומר שהם לא נבחנו אי פעם.

תמר זנדברג: יכול להיות שהם בעתיד, עוד שנתיים - - -

<קריאה: אבל עוד שנתיים אנחנו - - -

יעקב מרגי: סליחה.

תמר זנדברג: רגע, כמה ציוני GRE יש לך?

יעקב מרגי: תמר, את רוצה להחליף אותי?

תמר זנדברג: לא, לא.

<אילן שמיר: לא כולל מבחן שבוטל, כמובן.

<אילן שמיר: שניים תקפים.

תמר זנדברג: כן.

<אילן שמיר: עכשיו אומרים לי שאני צריך לוותר על הציון הטוב שלי כדי להתחרות בקבוצה השנייה.

<אילן שמיר: אני לא מבין למה אני צריך לעשות את זה, הרווחתי את הציון הזה - - -

יעקב מרגי: אני שואל אותך שאלה.

יעקב מרגי: במצב הנתון הזה, לו יצוין שאתה לא רוצה לנצל את זכותך להיבחן, איזה ציון יש לך, ציון של ה- GRE הקודם?

<אילן שמיר: כן, יש לי.

יעקב מרגי: יש לך.

יעקב מרגי: לא בוטל.

<אילן שמיר: יש לי ציון GRE אבל אם אני נשאר בקבוצה של ה-GRE אז - - -

יעקב מרגי: הבנתי אותך, הבנתי אותך.

<שמרית בנבו: הדבר, הדבר - - -

יעקב מרגי: לא, אין הדבר.

<שמרית בנבו: אפשר להגיד משהו קטן, בבקשה?

<שמרית בנבו: אני לא בכנסת כל הזמן.

<שמרית בנבו: אני באה לפה פעם - - -

יעקב מרגי: את באה והולכת ואני נשאר פה תקוע עם אותן תופעות.

<שמרית בנבו: דבר קטן אחד.

<שמרית בנבו: הפתרון שאנחנו מציעים הוא הרע במיעוטו.

<שמרית בנבו: בלי לאפשר לאותם אלה שאין להם ציון GRE תקף או לחלופין נבחנו בבחינה שבוטלה, שהם ייגשו ואנחנו לא ניאלץ - - -

יעקב מרגי: הבנתי.

יעקב מרגי: את אומרת, הזכות הזו שניתנת לכם בעצם פוגעות בכם.

יעקב מרגי: תודה.

יעקב מרגי: הבנו, את רואה שאני הבנתי לא במונחים אקדמיים?

יעקב מרגי: אל תבקשו עוד פעם להבהיר, אני הבנתי.

<אילן שמיר: אפשר עוד מילה?

<אילן שמיר: למה נותנים בעצם את הזכות לאנשים שלא ניגשו למבחן, למה?

יעקב מרגי: אני אשאל את השאלה הזו, אני שאלתי.

יעקב מרגי: אני אשאל את השאלה הזאת.

יעקב מרגי: רצית להוסיף משהו?

<רז שפירא: קוראים לי רז, אני רק רציתי להגיד שכמו שכולם פה רואים, זה דיון שמעורר המון אמוציות בגלל שאנשים - - -

יעקב מרגי: אני מציע להעביר את תנאי הקבלה האלה למשפטים, לשחרר - - -

<רז שפירא: אין ספק שיש פה מצב בעייתי ומיוצגות פה שתי קבוצות.

<רז שפירא: בפועל האוניברסיטאות מודעות לזה שיש פה הרבה יותר קבוצות, גם אנחנו וגם האנשים שפה דיברו מייצגים תכל'ס רק את עצמם או את האנשים שנמצאים במצב דומה לזה שלהם.

<רז שפירא: בסופו של דבר, ברגע שזה קרה, אין פתרון.

<רז שפירא: מישהו בהכרח ייפגע.

<רז שפירא: אגב, בכל שנה יש אנשים שנפגעים כי הם לא מתקבלים.

יעקב מרגי: תודה, לא.

יעקב מרגי: גבירתי.

<שמרית בנבו: הבעיה שמי שיפגעו הם אלה - - -

יעקב מרגי: תודה, לא, גבירתי.

<רז שפירא: זה המצב, זה המצב.

יעקב מרגי: עכשיו נציגי האוניברסיטאות והפקולטות לרפואה.

<אריאל מני: אני פרופ' אריאל מני, אני ראש התכנית ה-4 שנתית בפקולטה לרפואה באוניברסיטת תל אביב.

<אריאל מני: קודם כל, האמת היא שאנחנו יושבים משני צדי המתרס אבל בעצם כולנו - - -

יעקב מרגי: השולחן הוא עגול.

<אריאל מני: כולנו באותו מתרס, כי אף אחד מאתנו לא היה רוצה להגיע לסיטואציה שאנחנו נמצאים בה.

<אריאל מני: לאף אחד זה לא נוח.

<אריאל מני: זה ברור ואנחנו עובדים - - -

יעקב מרגי: אני אבקש שבדבריך גם תתייחס לסוגיה הזו, למה לתת את הזכות הזו, אם היא פוגענית למה לתת אותה?

<אריאל מני: כן, אנחנו משקיעים ימים ולילות בחודשים האחרונים, כמו הסטודנטים אני מניח.

<אריאל מני: אני לא רוצה לדבר על העתיד כי ברור שאנחנו צריכים לקבל החלטות וההחלטות האלו צריכות להתקבל יחסית מהר, כי כבר בספטמבר יש מועד נוסף של GRE.

<אריאל מני: באשר לאופציות השונות, יש מספר אופציות שחלקן הועלה כאן.

<אריאל מני: ברור מאליו שכל טענה שנטענת כאן היא בהתאם לציון ה GRE של הבן אדם.

<אריאל מני: אם ה GRE שלו מאד נמוך יש לו אינטרס לנסות לשפר את זה.

<אריאל מני: אם ה GRE הוא מאד מאוד גבוה אז יכול להיות שהאינטרס שלו הוא אחר.

<אריאל מני: מישהו כאן דיבר על תורת המשחקים ואני לא נכנס לזה בדיוק לפרטים של העניין, אני חושב שהפתרון ההולם ביותר, אני לא יודע אם אפשר להגיד הרע במיעוטו אבל הפתרון ההולם ביותר לתת את האופציה ההוגנת ביותר לכמה שיותר אנשים, כדי להראות את היכולות שלהם.

<אריאל מני: זו האופציה שהצענו.

<אריאל מני: אני מבין שלא בעיני כולם זה מוצא חן ויכול להיות שיש כאלה מעטים, לא רבים, שירגישו נפגעים מזה.

<אריאל מני: אני מבין אבל - - -

יעקב מרגי: השאלה היא למה, מאחר ויש תקלה ואני בכוונה עוצר את הדיון כדי שלא יהיה כמן הצעה.

יעקב מרגי: אני אומר לך, נוצרה תקלה.

יעקב מרגי: אני מבין את הטענה של לירון, אין מה לעשות, אי אפשר להתמודד אתה, כי יש לה איזונים מצד אחד אבל הטענה גם של שמרית ואילן, יש בה צידוק לשקול אותה מחדש.

יעקב מרגי: זה שאנחנו כמדינה וכפקולטות לרפואה אומרים "בואו נעשה את זה הזדמנות למי שרוצה לשפר ואז ניקח את הטובים ביותר", זו טענה לגיטימית אם לא הייתה תקלה.

יעקב מרגי: אבל כשנוצרה תקלה, עם כל הכבוד, אומרות שמרית והילה שהן לא צריכות לשלם מחיר.

יעקב מרגי: אני, יש לי ציון במצב נתון סטטיסטי כזה שצריך להתמודד עם תנאים כאלה, אל תרע לי אותו.

יעקב מרגי: אני לא מבקש ממך שתשפר לי את הציון אלא תן לי להתמודד.

יעקב מרגי: במצב שנוצר זו לא זכות, זו הייתה זכות במועד ב' ללא התקלה וכולם במיקס אחד.

יעקב מרגי: פה, אתה הולך לחלק לשתי קבוצות.

יעקב מרגי: אלה שיש להם ציון GRE ואלה שאין להם ציון GRE ואתה אומר שגם תנאי הקבלה הם לפי אותו יחס, יחס קבוצה לפי גודלה.

יעקב מרגי: אם אתה נותן לי אפשרות לחזק את הציון שלי ואתה מעביר קבוצה מסוימת לקבוצה הזו, אתה מגדיל - - -

תמר זנדברג: גם ניתנה להם אפשרות - - -

יעקב מרגי: תאמיני לי, כשקשה לי, את רואה, שאני חושב - - -

תמר זנדברג: אתה צודק.

תמר זנדברג: עד עכשיו - - -

יעקב מרגי: אבל פירקת לי.

יעקב מרגי: אין לי יכולות כמו שלך, מה לעשות.

יעקב מרגי: אני מבקש להיות קשובים לטענה הזו, היא טענה מתבקשת.

<קריאה: אפשר?

יעקב מרגי: לא, הפסקתי אותו.

<אריאל מני: אני אענה לטענה הזו.

<אריאל מני: תראה, נניח שעכשיו אנחנו נחליט שאנחנו חוסמים את האפשרות לגשת לבחינה הישראלית.

יעקב מרגי: למי שאין ציון.

<קריאה: אלה שיש להם ציון GRE - - -

יעקב מרגי: סלח לי, לא מקבלים שום החלטות פה, אנחנו רק שואלים שאלות, אל תקפוץ.

<אריאל מני: אלה שהציגו עכשיו את העניין, טוענים שאנחנו צריכים לחסום את האפשרות משיקולים שהם בהחלט מובנים, לחסום את האפשרות לגשת למבחן הישראלי שאנחנו עושים עכשיו.

<אריאל מני: אם נעשה את זה בשבוע הבא תזמין אותנו לישיבה נוספת, כי תבוא קבוצה של מועמדים שהציון של ה GRE שלהם נמוך ויגידו: רגע, אתם עושים בחינה חדשה ישראלית עכשיו ואתם לא נותנים לי הזדמנות לגשת אליה?

<אריאל מני: באיזו זכות?

<אריאל מני: והם צודקים במאה אחוז ויותר צודקים מהקבוצה הזאת.

יעקב מרגי: למה?

<אריאל מני: בגלל זה אנחנו לא יכולים - - -

יעקב מרגי: למה הם יותר צודקים?

<אריאל מני: כי הם צודקים, אני לא יכול לעשות - - -

<קריאה: ניתנה להם אפשרות לגשת למועד - - -

יעקב מרגי: לא, לא, הוא יסביר לי.

<אריאל מני: אני לא יכול לעשות בחינה בשם הפקולטות לרפואה ולהגיד: רק אלה יכולים לגשת לבחינה הזו.

<אריאל מני: אתם ניגשתם, גמרנו.

יעקב מרגי: סלח לי, סליחה, בוא, בוא.

<אריאל מני: אבוד לכם.

<אריאל מני: אבוד לכם.

יעקב מרגי: סליחה, אני שואל שאלה עכשיו.

<אריאל מני: זה לא, זה אפילו לא יהיה בגי"ץ דבר כזה.

יעקב מרגי: אני הבנתי.

יעקב מרגי: למה ייצרת את הבחינה הישראלית?

<אריאל מני: למה הצענו את הבחינה הישראלית?

יעקב מרגי: למה ייצרת, לא הצעת, למה ייצרנו עכשיו בחינה חדשה של חוקרים ישראלים, למה?

<אריאל מני: למה אנחנו עושים את הבחינה?

יעקב מרגי: למה היא נולדה?

יעקב מרגי: כן.

<אריאל מני: היא נולדה בגלל כשל של שתי בחינות - - -

יעקב מרגי: תודה רבה.

<אריאל מני: שלא שלנו, של חברה אמריקאית שעושה את זה בשם ETS.

<אריאל מני: היא נכשלה פעמיים בחיבור של הבחינה.

יעקב מרגי: יש תשובה לטענה, לשאלה שתישאל אם לא תיתן.

<אריאל מני: כן, אבל - - -

יעקב מרגי: כי אם, אני שואל אותך שאלה, אם לא היה הכשל הזה אז לא היית מייצר - - -

<אריאל מני: אני לא יכול למנוע מקבוצה של מועמדים לגשת למבחן שונה מה GRE.

יעקב מרגי: רבותי, זה דיני נפשות.

<אריאל מני: אני מסכים אתך במאה אחוז.

<אריאל מני: זו בעיה באמת ששום פתרון, אני התחלתי את הדיבור שלי בהתחלה עם זה ששום פתרון לא ירצה את כולם.

<אריאל מני: אני חושב שמצאנו פתרון שמרצה את הרוב אבל לא את כולם.

<אריאל מני: אני רוצה עוד משהו להגיד.

יעקב מרגי: בבקשה.

<אריאל מני: ה GRE הזה הוא בסך הכול 50% מציון הקבלה.

<אריאל מני: הקבלה מובנית מעוד 50% מרכיבים אחרים לגמרי שאין להם שום קשר ל GRE - - -

<קריאה: זה הרבה.

<אריאל מני: זה הרבה, אני לא אומר שזה לא הרבה אבל עדיין, זה 50%.

<אריאל מני: ה-50% לכל אחד איך שהוא מסתכל - - -

יעקב מרגי: המועצה להשכלה גבוהה, אתם מכירים את הסיפור הזה?

<מיכל נוימן: מהפניות ומהמכתבים שאנחנו קיבלנו גם מסטודנטים - - -

יעקב מרגי: מי הדוברת?

<מיכל נוימן: שמי מיכל נוימן, מזכיר מל"ג, סמנכ"לית לעניינים אקדמיים.

<מיכל נוימן: כמו שכולם יודעים, יש לנו חמש פקולטות לרפואה בארץ, מצוינות.

<מיכל נוימן: אחת מהן צעירה.

<מיכל נוימן: בשתיים מהן יש תכנית ארבע שנתית, באחת מהן רק תכנית ארבע שנתית.

יעקב מרגי: ב-4 שנתית, כולם רק בוגרים?

יעקב מרגי: רגע, אני שואל אותך, לבוגרי ביולוגיה, נכון?

<יעל קיילין: לא, תואר ראשון.

יעקב מרגי: כל תואר ראשון?

<קריאה: כל תואר ראשון.

יעקב מרגי: אני זוכר כשהייתי בממשלה נתקבלה ההחלטה על הפקולטה, זה היה לתואר ראשון בביולוגיה.

<קריאה: אתה צריך קורסים מסוימים, אם יש לך אותם.

יעקב מרגי: קורסים.

יעקב מרגי: תודה.

יעקב מרגי: בבקשה.

<מיכל נוימן: בחינת ה GRE בעצם היא בחינה, אם לסמוך על חבריי, היא בחינה לסטודנטים שבאים לתכניות ה-4 שנתיות, שבאים עם רקע שונה וזה נותן, אם אני לא טועה זה ביוכימיה או משהו כזה.

<מיכל נוימן: הנושא של תנאי קבלה ואיך בדיוק נכנסים לפקולטות המל"ג לא מתערבת בזה.

<מיכל נוימן: זו החלטה של הפקולטה.

<מיכל נוימן: הדבר היחיד שהמל"ג התערבה בו היה לפני הרבה מאד שנים, בסוף שנות התשעים, כשהגיעה ועדה בינלאומית ועשתה הערכת תפקוד של הפקולטות לרפואה.

<מיכל נוימן: היא אמרה: לא יכול להיות שהפקולטות לרפואה מקבלות ללימודים סטודנטים רק על סמך ציוני פסיכומטרי או בגרויות.

<מיכל נוימן: חייבת להיות איזושהי בחינה אישיותית ואני לא מדברת על הריאיון האישי, שבחלק מהפקולטות יש אותו ובחלק מהפקולטות אין אותו.

<מיכל נוימן: ואז פיתחו את הבחינה הזאת, בחינה אישיותית שנקראת, בתל אביב קוראים לה מסר, בירושלים קוראים לה משהו אחר אבל זה דומה לעניין ואלו הבחינות.

<מיכל נוימן: אנחנו נתקלנו בסיפור הזה של ה-GRE פעם ראשונה באמצעות המכתבים שהגיעו אלינו.

<מיכל נוימן: אני דיברתי עם פרופ' רן טור-כספא, דיקן הפקולטה לרפואה בצפת ונדמה לי שהוא יושב ראש פורום דיקני רפואה.

<מיכל נוימן: הוא סיפר לי על הפתרון שהם מצאו.

<מיכל נוימן: אני חשבתי שהפתרון הוא פתרון ראוי.

<מיכל נוימן: עם זאת, אני אומרת כאן לחברים היקרים, הטענה שמועלית כאן, קחו את זה, תחשבו.

<מיכל נוימן: אני כן חושבת שנכון שתחשבו.

<מיכל נוימן: אני לא יודעת מה היו השיקולים שלו לאפשר את הבחינה ב-8.8 למי שאין להם ציון - - -

יעקב מרגי: אתם מבינים למה אני התעקשתי שמשרד הבריאות יהיה כאן?

<מיכל נוימן: אנחנו לא משרד הבריאות.

יעקב מרגי: את חושבת שלא ידעתי שאת מהמל"ג?

יעקב מרגי: אתם מבינים למה התעקשתי שמשרד הבריאות יהיה כאן?

יעקב מרגי: הייתי יכול להפיס את דעת כולם עם משרד הבריאות פה.

יעקב מרגי: הייתי יושב פה, אומר לו: תשמע, יש שנת שבר פה, שש מאות הוא לא מספר מקודש, תוסיף עוד חמישים מיטות והיינו, תראה איזה חיוך הייתי מוציא פה.

יעקב מרגי: זו תורת המשחקים, אין מה לעשות.

יעקב מרגי: כשאין לך פתרון אתה חייב לייצר אותו.

<יעל קיילין: אני יכולה להגיד על זה משהו?

<יעל קיילין: אתם משתמשים במינוח לא נכון - - -

יעקב מרגי: רגע, אני אתן לך.

יעקב מרגי: המועצה להשכלה גבוהה, כנראה אני יש לי בעיה אתם.

יעקב מרגי: אני מייעד להם תפקידים יותר חשובים ממה שהם חושבים על עצמם.

יעקב מרגי: אני חושב שיש לכם כאן נקודה בהליך שקרה שאתם חייבים להיכנס אליו.

יעקב מרגי: חייבים להיכנס אליו.

יעקב מרגי: את יודעת מה, אם אני עכשיו, אחרי ששמעתי את זה, הרי יש קבוצת סטודנטים שיכולה לייצר מצב דומה כל שנה.

יעקב מרגי: כל שנה.

יעקב מרגי: אם אני מאכער טוב, כל שנה אני יכול לייצר לכם פה בלגאן דומה.

יעקב מרגי: זה שזה קרה רק השנה זה קרה כי מישהו לא שם לב.

יעקב מרגי: לכן אתם צריכים להיכנס.

יעקב מרגי: לעשות עבודת מטה ולראות איך.

יעקב מרגי: רבותי, המועצה להשכלה גבוהה, אתם המעצבים, לא יעזור כלום, אני אמשיך להתווכח אתכם עד מחר.

יעקב מרגי: אני טוען שאתם עם הידיים מאחורי הגב וצריכים לעבור להגה.

יעקב מרגי: אני טוען שצריך להעביר את הידיים להגה.

יעקב מרגי: אמנם צריך לתת עצמאות לאוניברסיטאות, לפקולטות אבל אתם, יש לכם חובה.

יעקב מרגי: אנחנו חסידי קודש הקודשים הזה של החופש האקדמי אבל אתם, ניתנה לכם עוצמה ויש פה נקודת שבר שאתם צריכים לבחון אותה.

יעקב מרגי: להיכנס אליה, להגיש ולהפיס את דעתנו ואת רוחנו אחרי הדיון הזה, במסמך, שאכן הדברים נעשים, שנעשתה עבודה ומה אתם הולכים לעשות כדי שזה לא יקרה שוב.

יעקב מרגי: תודה.

יעקב מרגי: רצית להוסיף.

<יעל קיילין: רק הבהרה.

<יעל קיילין: המנוחים שמדברים עליהם הם לא מדויקים.

<יעל קיילין: יש לנו שתי קבוצות.

<יעל קיילין: יש את הקבוצה שנבחנה באפריל וביוני.

<יעל קיילין: בתוך הקבוצה הזו יש אנשים שאין להם בכלל GRE, שזו פעם ראשונה שהם נבחנו, חוזרת על מה שאמרתי קודם ויש אנשים שיש להם GRE קודם שהוא תקף.

<יעל קיילין: כשבאים ואומרים לא לאפשר למי שיש לו ציון GRE תקף - - -

יעקב מרגי: רגע.

<שמרית בנבו: זה לא מה שאמרנו.

<יעל קיילין: רגע.

<שמרית בנבו: רק לנבחנים - - -

יעקב מרגי: רגע, שמרית.

יעקב מרגי: אם אני זוכר את השם שלך סימן שאת בבעיה.

<יעל קיילין: שהבקשה שלהם היא - - -

יעקב מרגי: את מדברת אלי לפרוטוקול או אליו?

<יעל קיילין: הבקשה שלהם, רק בשביל שנבין מה הם מבקשים היא שהנבחנים שלא נבחנו באפריל וביוני - - -

יעקב מרגי: בהגדרה אחרת, אלה שיש להם כבר ציון GRE.

<יעל קיילין: אבל מה - - -

יעקב מרגי: בסדר, מה אכפת איזה חודשים, תודה.

יעקב מרגי: הבנו.

יעקב מרגי: לא היה ספק כלשהו.

יעקב מרגי: בבקשה, אדוני.

יעקב מרגי: אנחנו רוצים לסכם את הדיון.

<איליה רודיצקי: שתי נקודות קצרות.

<איליה רודיצקי: קוראים לי איליה רודיצקי ואני מועמד.

<איליה רודיצקי: לגבי מה - - -

יעקב מרגי: איזה מועמד, מאלה שיש להם ציון - - -

<איליה רודיצקי: יש לי ציון ממועד ספטמבר, כן.

<איליה רודיצקי: לגבי מה שהפרופסור אמר מקודם, אני חושב שזה נכון מאד - - -

יעקב מרגי: פרופ' בן עמי?

<איליה רודיצקי: כן, פרופ' בן עמי, סליחה.

<איליה רודיצקי: האוניברסיטאות צריכות לתת את ההזדמנות לכולם להתמיין בצורה הכי טובה, בשביל שהמועמדים הכי טובים יתקבלו.

<איליה רודיצקי: זה ברור לכולם.

<איליה רודיצקי: חשוב להבין פה שזו נקודה אחת.

<איליה רודיצקי: המבחן הישראלי שאתם בונים הוא ניתן לתחליף לבחינת GRE באפריל וביוני, שה ETS כשל בה.

<איליה רודיצקי: האנשים שניגשו למועד יוני לא הייתה להם אפשרות להירשם למועד קודם לבחינה הזאת.

<איליה רודיצקי: הבחינה שאתם מחברים נועדה להוות תחליף.

<איליה רודיצקי: כלומר, רק האנשים שהיו במועד יוני ואפריל רשאים להיבחן בה.

<איליה רודיצקי: זו נקודה אחת.

<איליה רודיצקי: נקודה שניה, לגבי ענין הסטטיסטיקות וענין המקומות שיש בשתי הקבוצות, ייווצר מצב בסופו של דבר, עקב מעבר של אנשים עם GRE מקבוצה א' לקבוצה ב', שאנשים עם ציונים גבוהים מאד, עם ציונים כמעט מושלמים משנים קודמות, שהתקבלו אצלכם לאוניברסיטאות, השנה לא יתקבלו יותר, עקב זה שכמות המכסות יורדת ועוברת לקבוצה א'.

<איליה רודיצקי: לנקודות האלו אני אשמח שתתייחסו - - -

תמר זנדברג: גם קבוצת המועמדים משתנה בהתאם.

תמר זנדברג: גודל המכסה הוא פרופורציונאלי לגודל הקבוצה המועמדת.

<איליה רודיצקי: נכון מאד.

תמר זנדברג: אז למה שמי שהיה לו ציון מצוין משנה קודמת - - -

<איליה רודיצקי: אם אפשר שניה להדגים לך?

תמר זנדברג: כן.

<איליה רודיצקי: בקבוצה א' למשל, אם יהיו 200 סטודנטים ובקבוצה ב' יהיו 200 סטודנטים, מאחר וזו התפלגות נורמאלית זה אומר שרוב הציונים נמצאים באמצע.

<איליה רודיצקי: כלומר, ציונים בינוניים.

<איליה רודיצקי: אנשים כאלה יכולים לבוא ולהגיד לעצמם, עקב האפשרות שהם הציעו:

<איליה רודיצקי: אני רוצה לנסות את מזלי ולשפר את הציון במבחן, דהיינו, כמות המכסות בקבוצה א' יורדת והאנשים שנותרים בקבוצה א' הם עם ציונים גבוהים בהכרח.

<איליה רודיצקי: אני עם ציון נורא גבוה למשל, אני לא אגיד לעצמי: אני אנסה להיבחן שוב, אני אשאר בקבוצה הזאת.

<איליה רודיצקי: לכן, אנשים עם ציונים כאלה, עם ציונים כמעט מושלמים, משנים קודמות, שכבר התקבלו, השנה ימצאו את עצמם בחוץ בגלל שהמכסות יורדות.

תמר זנדברג: עדיין לא הבנתי למה.

תמר זנדברג: אתה מתעלם מהעובדה שבמבחן החדש גם יהיו ציונים בהתפלגות מסוימת, לא כולם ישפרו ציון.

תמר זנדברג: אני מציע שהפרופסורים יענו לה, לא אנחנו.

<אריאל מני: אני חושב שענינו על זה.

יעקב מרגי: אותה טענה.

<אריאל מני: אותה טענה ואותה התשובה.

יעקב מרגי: או.

יעקב מרגי: קיי, תודה.

יעקב מרגי: רגע.

תמר זנדברג: לא הבנתי למה.

יעקב מרגי: שמרית, אין לך מה להוסיף.

<שמרית בנבו: אני רק רוצה להגיד משהו קטן לגבי מה שהם אמרו, לגבי שוויון הזדמנויות לכולם.

<שמרית בנבו: יש שלושה מועדי GRE בשנה, מי שלא ניגש לאפריל לא רצה לשפר.

<שמרית בנבו: אין שום סיבה כרגע לאפשר את המעבר הזה.

<שמרית בנבו: מי שלא ניגש באפריל לא רצה לשפר.

<שמרית בנבו: זה אומר שגם אם אנחנו מחליטים - - -

יעקב מרגי: היא צודקת, אז למה שתקתְ עד עכשיו?

<שמרית בנבו: כי אתה כל הזמן - - -

יעקב מרגי: את כל הזמן דיברת על מה שלא צריך לדבר עליו.

יעקב מרגי: בואי תקשיבי.

יעקב מרגי: שמרית, רגע.

יעקב מרגי: אל תגידי.

יעקב מרגי: הבנתי.

יעקב מרגי: אני שואל שאלה עכשיו את הפרופסורים.

יעקב מרגי: עד עכשיו ניצחתם אותי בטענות כי אין לי כלים לבדוק אתכם, לגבי הטענה הזו של להוציא את המרב.

יעקב מרגי: באה וטוענת שמרית ובצדק, הרי הבחינה שהודלפה ובוטלה איזה מועד היא הייתה?

<קריאה: אפריל-יוני.

יעקב מרגי: אפריל יוני.

יעקב מרגי: היום אתה נותן אפשרות, אני שואל, לא קובע, האם יש כאלה שאין להם ציון GRE או שיש להם ציון GRE, שלא נבחנו במועד אפריל יוני ואתה מאפשר להם להיבחן בבחינה הישראלית?

<שמרית בנבו: כן.

<אריאל מני: כן.

יעקב מרגי: למה?

<אריאל מני: אנחנו מאפשרים לכולם כי אני לא יכול לחסום כשאני עושה בחינה ישראלית שהיא בחינה שונה.

יעקב מרגי: אבל הבחינה הזו - - -

<אריאל מני: היא לא תהיה בחינה זהה לבחינת GRE, היא לא תהיה זהה.

יעקב מרגי: תתמודד עם הטענה, פרופ' בן עמי, תתמודד עם הטענה הקודמת שלי ועם הנוכחית.

<משה בן עמי: איזו טענה?

יעקב מרגי: שהבחינה הישראלית נולדה, הרי לא קבעתם עכשיו שאין GRE, אין כלום, יש בחינה ישראלית וזהו.

יעקב מרגי: נולדה בחטא, בעקבות, באנו לטפל בבעיה.

יעקב מרגי: מה עכשיו אתה הולך לתקן עולם מלכות שדי?

יעקב מרגי: אתה בא כרגע לתת מענה למועדי אפריל יוני.

<משה בן עמי: ממועדי אפריל יהיו גם כאלה שאני אומר, אלה שיש להם ציון GRE תקף, יהיו כאלה שיש להם ציון GRE תקף וניגשו למועד אפריל - - -

יעקב מרגי: לא ניגשו, אני מדבר על אלה שלא ניגשו.

<משה בן עמי: ואלה שניגשו, מה אתה אומר להם?

יעקב מרגי: אלה שניגשו חכה, ניצחת אותי בטענה הקודמת, בוא, סליחה, בוא, בואו.

<שמרית בנבו: אל תשכחו גם את התהליך הלמידתי, אמרת שאתה לא - - -

יעקב מרגי: את מפריעה לי כרגע.

<שמרית בנבו: סליחה.

יעקב מרגי: אני אומר, הבחינה הישראלית נולדה לטפל במצב מצב משברי מסוים.

יעקב מרגי: באה ואומרת שמרית עם חבריה ובצדק, אתה יודע מה, אתה מאפשר שיפור ציון אבל אלה שלא ניגשו באפריל ויוני, לא הייתה להם שאיפה, לא ניסו, הם לא התמודדו בבחינה של אפריל יוני, למה אתה עכשיו מאפשר להם?

יעקב מרגי: זה פוגע מבחינתם בסיכויים ואתה מרחיב את האפשרויות, מצמצם את הקבוצה שלהם, למה אתה מאפשר?

<משה בן עמי: דעתי היא ואני מניח שזו הייתה דעת הדיקנים בהחלטה, שאי אפשר לעשות בחינה חדשה ולהגיד: אתם לא יכולים לגשת לבחינה - - -

יעקב מרגי: למה?

יעקב מרגי: אם הבחינה הזו נולדה בשביל לתקן עוולה מסוימת, למה צריך ליצור עוולות אחרות?

<משה בן עמי: זה לא ליצור עוולה, זה לא ליצור עוולה.

<קריאה: זה כן, זה ליצור עוולה.

<משה בן עמי: זה לא ליצור עוולה.

<משה בן עמי: שוב אני אומר.

<משה בן עמי: אם אנחנו נחסום את זה, יבואו אלה שיש להם ציון GRE נמוך וניסו לגשת באפריל ולא הצליחו.

<משה בן עמי: גם אלה שלא ניסו לגשת באפריל ורוצים לקחת את ההזדמנות הזו, אני יכול לאפשר להם.

<משה בן עמי: עכשיו אני אגיד לך יותר מזה.

<משה בן עמי: מבחינת הפקולטות לרפואה, בסופו של דבר צריכים להתקבל הטובים ביותר.

יעקב מרגי: אתה יודע מה - - -

<קריאה: זה לא יקרה פה.

יעקב מרגי: אתה יודע מה, גם מבחינתי, כרגולטור - - -

<משה בן עמי: אתה רוצה שיתקבלו הטובים ביותר.

יעקב מרגי: הייתם צריכים לעשות הכול שהתקלה הזו לא תקרה.

יעקב מרגי: רבותי - - -

<משה בן עמי: זו תקלה שלא בידינו.

יעקב מרגי: זה הכי קל לומר, זה נשמע גם הכי טוב "צריך לקבל את הטובים ביותר".

יעקב מרגי: נוצר מצב שאם לא היה הכשל הזה, לא הייתה לך פריבילגיה להגיד את זה.

יעקב מרגי: לא היית מייצר עוד מועדים.

<משה בן עמי: לא, אני גם לא רוצה אותה.

<משה בן עמי: אני לא רואה בזה פריבילגיה, בשבילנו זו מטלה מאד קשה, זו לא פריבילגיה.

<אריאל מני: האם אני יכול לתת עוד דוגמה אחת רק?

יעקב מרגי: כן.

<אריאל מני: בסופו של דבר, מה שיקרה, בהנחה שנניח 50% מהאנשים ניגשו עכשיו למועד האחרון של ה GRE, מאחר ואנשים ניגשים הרבה יותר מאשר פעם אחת ל GRE, עד שש פעמים, דווקא אותם 50% שניגשו דווקא הפעם ל-GRE, הם לא בהכרח הטובים ביותר שמהם אנחנו רוצים ולכן, דווקא תהיה הטיה, אתה יכול להבטיח, עם הטיה הרבה יותר גדולה - - -

יעקב מרגי: למה?

<אריאל מני: כי דווקא עכשיו, זה בבסיס העניין.

<אריאל מני: אני מבין שתמיד תהיה קבוצה, תת-קבוצה, בכל קבוצה יש תת קבוצות שלא יהיו מרוצות עד הסוף, זה ברור לי מאליו.

<אריאל מני: לצערי הרב, כולנו הגענו לסיטואציה שלא רצינו להגיע אליה.

<אריאל מני: אני חושב שכמו שנאמר, זה הרע במיעוטו - - -

יעקב מרגי: למה?

יעקב מרגי: עכשיו לא קשור לתקלה.

יעקב מרגי: תקשיב, דיברתי בהתחלה על השבר הזה של ה-GRE עם כל התסכול שלי מתנאי הקבלה והטיפול במדינה.

יעקב מרגי: תקשיב, אני אומר לך, אני מכיר רופאים שהשתלבו במערכת ולא למדו בארץ ולא עברו, סליחה, אני בירושלים ולא אומר ויה דולורוזה, את כל מסלול החתחתים שלנו, ההתעללות העצמית שלנו.

יעקב מרגי: הם לא עברו את זה והם למדו בחו"ל ובאו, נכנסו והם עובדים ופתאום פתאום המיטה נמצאה והתקן נמצא והכל.

יעקב מרגי: אנחנו מדברים על מתן הזדמנות שווה, אנחנו מתעללים במי שבוחר ללמוד כאן.

יעקב מרגי: עכשיו לבוא ולהגיד לי טענה לגיטימית שהיא לבחור את הטוב ביותר, הרי עשיתם זאת בתחילת הדרך.

יעקב מרגי: פה נוצרה נקודת שבר.

יעקב מרגי: אני חושב שצריך להיות קשובים לעיוות לא שעלול להיווצר אלא שמוכרח להיווצר.

<אריאל מני: אני מבין, באנו מראש ואמרנו, כן, זאת הסיטואציה.

יעקב מרגי: בבקשה אדוני, סכם לפני שאני מעביר הלאה.

יעקב מרגי: רצית להוסיף.

<מטיאס וידרה: כן, אני חושב שזה לא משהו שאפשר ללבן אותו בשעה של דיון.

יעקב מרגי: ודאי שלא.

<מטיאס וידרה: יש פה דברים סטטיסטיים חשובים הרבה יותר.

<מטיאס וידרה: למשל, הנרמול של ציוני ה- GREמבוצע על סמך חמש שנים אחורה, אל מול נרמול כלל עולמי.

<מטיאס וידרה: זאת אומרת, אם אני הולך להיבחן ב- GRE וכל קבוצת האנשים פה תלך להיבחן וכולנו נקבל ציון גבוה, הציון הגבוה שלנו יהיה ביחס לכל העולם.

<מטיאס וידרה: זאת אומרת, יכול להיות שלכולם פה יהיה ציון גבוה ונתקבל.

<מטיאס וידרה: מה יכול להיות במבחן הייעודי שהולכים לבנות?

<מטיאס וידרה: בגלל שאני נבחן נגד החברים שלי ואנחנו קבוצה קטנה, אז יכול להיות שאני ב- GREאקבל ציון מצוין אבל עכשיו, במבחן הזה, אני אקבל ציון נמוך כי אני מנורמל ביחס לחברים שלי וזה ישאיר אותי בחוץ.

<מטיאס וידרה: אותו הדבר קורה מצד שני.

<מטיאס וידרה: מה שחשוב להבין - - -

יעקב מרגי: אתה אומר שיש איזונים.

<מטיאס וידרה: נכון.

<מטיאס וידרה: מה שחשוב להבין זה שמי שבחר לא לגשת לאפריל לקח את הסיכון בהנחה שהוא ידע שכולנו, כל מי שנבחן באפריל יכול לקבל ציון גבוה ממנו וזה ישאיר אותו בחוץ.

<מטיאס וידרה: מאחר ואנחנו לא יודעים, חברים, סליחה, אני לא יכול.

<קריאה: זה ממש לא נכון.

<מטיאס וידרה: רגע, בסדר - - -

<יעל קיילין: אמרתְ את הדברים שיש לך, בואו תהיו מתורבתים.

יעקב מרגי: בואו תקשיבו.

יעקב מרגי: אתם ראיתם במסך איך מוציאים חבר כנסת?

יעקב מרגי: שם קוראים שלש קריאות.

יעקב מרגי: פה אני יכול לומר לסדרנית החוצה וזה החוצה.

יעקב מרגי: אני לא צוחק.

יעקב מרגי: אתם לא מאפשרים לבן אדם לדבר.

יעקב מרגי: תכבדו אותו.

<מטיאס וידרה: מה שקורה זה שמי שבחר לא לגשת למבחן באפריל הוא לקח סיכון מודע.

<מטיאס וידרה: הוא אמר: או שאני מאד טוב ואני מניח ששאר המועמדים שייבחנו באפריל לא יעקפו אותי, או שלא משנה מה יקרה אבל לא יכולים לגעת בי.

<מטיאס וידרה: עכשיו, כשהגענו לסיטואציה שיש מבחן חוזר והוא מטה את הכף אז הקרקע נשמטה מתחת לרגליו על הסיכון שהוא לקח.

<מטיאס וידרה: אנחנו לא יודעים בתור מועמדים מי נכנס לאוניברסיטה ללימודים, זה באחריות האוניברסיטאות.

<מטיאס וידרה: אנחנו משערים השערות על סמך ציוני העבר.

יעקב מרגי: תודה.

יעקב מרגי: הבנתי, תודה.

יעקב מרגי: מישהו יכול לומר לי כמה עולה למדינה תקן אחד של סטודנט?

<קריאה: שנת לימוד?

יעקב מרגי: כמה עולה - - -

<אריאל מני: סטודנט לשנה עולה 35,000 שקל.

יעקב מרגי: לא, לא הבנת אותי.

<מיכל נוימן: הרבה יותר.

יעקב מרגי: היום מתקבלים בסך הכול לפקולטות כשש מאות אלף סטודנטים, נכון?

<מיכל נוימן: לא, יותר.

יעקב מרגי: כמה?

<קריאה: שמונה מאות.

יעקב מרגי: כבר שמונה מאות הגענו?

יעקב מרגי: יפה.

יעקב מרגי: הרי זה פועל יוצא של תקציב.

<קריאה: דבר עם משרד הבריאות.

יעקב מרגי: את מבינה מהר.

<מיכל נוימן: זה לא רק.

<אריאל מני: לא רק, לא רק.

יעקב מרגי: רגע, גם מיטה לעבוד עליה, בסדר.

<אריאל מני: גם אם אתה נותן לי היום תקציב, סליחה, גם אם אתה נותן לנו היום תקציב, לצפת, לקלוט עוד 20-30 סטודנטים אנחנו לא יכולים לקלוט.

<אריאל מני: יש גבול למספר הסטודנטים שבתי חולים יכולים לקלוט.

<אריאל מני: אם תוסיף לנו בית חולים בצפון - - -

יעקב מרגי: פרופ' בן עמי - - -

<אריאל מני: אם תוסיף בית חולים בצפון אז נקלוט עוד חמישים סטודנטים.

יעקב מרגי: יש סיכוי שנקים את המדינה מחדש עוד פעם ולא יבנו פה בית חולים.

יעקב מרגי: בוא, עזוב אותך.

<אריאל מני: באשדוד בונים.

יעקב מרגי: עזוב, זה יזם, אני בדיוק הולך לשם.

יעקב מרגי: זה פועל יוצא גם של מיטה להתמחות עליה.

יעקב מרגי: אנחנו נמצא את הדרך עם משרד הבריאות.

יעקב מרגי: במכלול כל זה, יכול להיות שאתם לא יודעים, לי אין ספק ביחס של השמונה מאות מול מספר המועמדים כדי להרגיע את כל הסובבים, את כל הקבוצות ותתי הקבוצות.

יעקב מרגי: להערכתי, המוח שלי עובד מהר, עוד שלושים, ארבעים, זה יכול לתת מענה ואנחנו נוכל לתת דלתא כזו שכל הסטטיסטיקות שנגענו בהן עכשיו זה יוכל להרגיע את זה.

יעקב מרגי: אני אומר לכם, אומר את זה בצער, אני אקרא לכם בסיכום לבחון את הסוגיה הזו, את הטענות שעלו כאן ואת הטענות שנטענו כאן.

יעקב מרגי: אין לנו כלים ואנחנו לא יכולים להכניס את זה למעבד, יכול להיות שבטענה פה שנשמעה יש איזונים לכאן ולכאן, יכול להיות שזה עונה, יכול להיות שיש איזונים לכאן ולכאן.

יעקב מרגי: אבל על פניו, החשש של החברים פה, שאומרים שאתה מאפשר, נותן את הזכות הזו, שלפחות תיתן אותה רק לאלה שניסו לשפר באפריל יוני.

יעקב מרגי: אני לא אומר לכם, אלא שתשקלו את זה.

יעקב מרגי: יש לכם יועצים משפטיים שיכולים לבחון גם אם זה, איך אומרים, אם זה לא מייצר עוולה כלפי מי שרוצה לשפר את הציון שלו בכלל.

יעקב מרגי: תבדקו את זה, אני אקרא לכם לבדוק את זה בסיכום.

יעקב מרגי: זו אחת הנקודות.

יעקב מרגי: אני אומר לכם שאני הולך לפנות למשרד הבריאות, עם שר הבריאות ועם שר האוצר, להגדיל, לתת מענים, כולל בבתי החולים, כדי לאפשר להגדיל את זה בעוד איזה שלושים ארבעים מיטות, כדי לייצר בסיס יותר רחב לסיכויים ואת רצית להוסיף מילה לפני שאני נועל.

<סיון דרורי: כן, סליחה, שלום, שמי סיוון, אני - - -

יעקב מרגי: לא, את לא חוזרת על דברים שנאמרו.

יעקב מרגי: רק חדש.

<סיון דרורי: חדש לחלוטין.

יעקב מרגי: לא מאמין שתעמדי בזה.

<סיון דרורי: אני אעמוד בזה.

<סיון דרורי: אני רק רוצה להגיד משהו לפרופ' בן עמי.

<סיון דרורי: אני חושבת שצריך לתת את הדעת, אני כן מסכימה אתך שאם כבר יצרתם משחק חדש אני מצטערת אבל אף אחד לא צריך להיפגע מזה, לא האנשים של יולי ואפריל ולא האנשים של ספטמבר אוקטובר.

<סיון דרורי: אני חושבת שכן צריך מתן הזדמנות שווה לכל הסטודנטים - - -

יעקב מרגי: כולל אלה שלא ניסו באפריל יוני?

<סיון דרורי: כן.

<סיון דרורי: אני חושבת שאסור לפגוע באלה שיש להם ציון גבוה מספט

<סיון דרורי: מבר אוקטובר כי הם השיגו את זה בדם, יזע ודמעות.

<סיון דרורי: כן צריך לתת את הדעת ולדאוג להגן להם, אולי להגדיל את המכסות, לדאוג להם, כדי לשמור את הציונים שלהם, כי זה לא פייר מבחינתם.

<סיון דרורי: דבר נוסף, אני חייבת לשאול, לגבי ה-GRE בעתיד.

<סיון דרורי: מהו פחת הקבלה בעתיד?

<סיון דרורי: אולי אתם יודעים את זה?

<סיון דרורי: אנשים הולכים להירשם ל-GRE.

יעקב מרגי: תודה.

יעקב מרגי: יש לך תשובה לזה?

<אריאל מני: עניתי על זה.

<אריאל מני: אנחנו עושים כרגע בימים אלה דיונים מה אנחנו עושים עם מועד ספטמבר, מה אנחנו אומרים למועמדים, אמרתי את זה קודם, אין החלטה עדיין.

יעקב מרגי: תודה.

יעקב מרגי: משפט אחרון.

<הילה בר דוד: הילה, אני גם מועמדת.

<הילה בר דוד: אני רוצה רק להוסיף נתון קטן שיכול להיות שייצור פה התרעמות אבל הסיבה שהבחינה שלנו של יוני בוטלה, היא בגלל חוסר אמינות ובגלל שיחזור שהיה ברשת.

<הילה בר דוד: עכשיו כולנו יודעים שיש שחזורים, יש כבר מכמה שנים אחורה, אז למה שאני אבחן?

<הילה בר דוד: אני לומדת מנובמבר, אני הוצאתי ציון גבוה מאד ביוני, בלי לראות אף שחזור.

<הילה בר דוד: גבוה מאד, שהיה מאפשר לי קבלה בלי להתאמץ בשאר המבחנים שלי, אז למה שאני אתמודד מול אנשים שנבחנו בספטמבר אוקטובר כשהמבחן שלהם גם היה משוחזר - - -

<אריאל מני: יש לזה תשובה מאוד מאוד פשוטה, התשובה היא - - -

יעקב מרגי: לא, אתה יודע, בתלמוד לא על כל שאלה יש תשובה.

יעקב מרגי: מקושיה גם לא מתים.

<אריאל מני: יש והיא משנה גם את כל - - -

יעקב מרגי: אני אגיד לך למה לא אתן לך.

יעקב מרגי: לא בגלל שאני עקשן.

יעקב מרגי: אני אתן לך ואז תצוף על זה עוד סתירה ופילוחה, עזוב אותי, תן לי להתקדם לסיכום.

יעקב מרגי: רבותי, הועדה קודם כל מודה לכל מי שהציף את הסוגיה הזו.

יעקב מרגי: הוועדה שמעה בדאגה על האפשרות שסטודנטים מועמדים ללימודים עלולים להיפגע מהפתרון שהוצע.

יעקב מרגי: לכן אני קורא לראשי האוניברסיטאות וראשי הפקולטות לעשות הכול כדי לצמצם את הפגיעה בסטודנטים שיש להם כבר ציון.

יעקב מרגי: הועדה קוראת למל"ג לבדוק את הסוגיה הזו, על מה שקרה ומה שיכול לקרות גם בעתיד ולהגיש לנו מסמך ממצה איך עושים הכול כדי שתקלות כאלו לא יחזרו ואם חוזרות, איך מטפלים בהן בצורה מיטבית כדי למנוע פגיעה בסטודנטים המועמדים.

יעקב מרגי: הועדה קוראת לראשי האוניברסיטאות, לאור לוח הזמנים המצומצם שיש לנו, לגבי אותם סטודנטים שנפסלה הבחינה שלהם, להיות גמישים אתם.

יעקב מרגי: אמנם אמרתם שתעשו הכול אבל, להיות גמישים אתם ולאפשר להם להגיע.

יעקב מרגי: הועדה גם תפנה לשר הבריאות, להגדיל את התקנים, לפחות בשנה הזו בנקודת - - - כזו כדי שלא יפגעו אלה שהיה להם סיכוי להתקבל ובעקבות התקלה הזו יכולים למצוא את עצמם בחוץ.

יעקב מרגי: ננסה.

יעקב מרגי: אני לא אופטימי אבל ניסיון אני אעשה בצורה מאד עקבית ואם צריך אז גם אגרסיבית מולם, מול האוצר ומול שר הבריאות.

יעקב מרגי: תודה רבה לכולם, מאחל לכם הצלחה והלוואי שיתגשמו משאלות לבכם לטובה.

יעקב מרגי: הישיבה נעולה.